Ndengereko: Bible for Matthew

Formatted for Translators

©2022 Wycliffe Associates

Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)

©2017 Wycliffe Associates

Available at <https://bibleineverylanguage.org/translations>

The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at [https://unfoldingword.bible/ult/](https://nam12.safelinks.protection.outlook.com/?url=https%3A%2F%2Funfoldingword.bible%2Fult%2F&data=02%7C01%7Cmarv_lucas%40wycliffeassociates.org%7Cab3b29dbe7fc44554aeb08d8080e8e70%7C7baa11086adb4be299cf00a4872ab1cf%7C0%7C0%7C637268205914531190&sdata=SW2KxVr%2BcxHGAgMpv602NzoYenorfHi9bOs2SNzVpR4%3D&reserved=0).

The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes

©2017 Wycliffe Associates

Available at <https://bibleineverylanguage.org/translations>

The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at <https://unfoldingword.bible/utn>.

The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit <http://creativecommons.org/licenses/by-sa/4.0/>

Below is a human-readable summary of (and not a substitute for) the license.

**You are free to:**

* **Share**— copy and redistribute the material in any medium or format.
* **Adapt**— remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.

**Under the following conditions:**

* **Attribution**— You must attribute the work as follows: “Original work available at <https://BibleInEveryLanguage.org>.” Attribution statements in derivative works should not in any way suggest that we endorse you or your use of this work.
* **ShareAlike**— If you remix, transform, or build upon the material, you must distribute your contributions under the same license as the original.
* **No additional restrictions**— You may not apply legal terms or technological measures that legally restrict others from doing anything the license permits.

**Notices:**

You do not have to comply with the license for elements of the material in the public domain or where your use is permitted by an applicable exception or limitation.

No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

A picture containing text, clipart

Description automatically generated

TOC \o "1-2" \h \z \uRight-click to update field (doing so will insert table of contents).

Page left intentionally blank

## Matthew

Chapter 1

1Kitabu cha lukolo lwa Yesu Kristo mwana wa Daudi,mwana wa Ibrahimu,2Ibrahimu abile tate ba Isaka, ni Isaka tate bake Yakobo,ni Yakobo tate ba Yuda ni nuna bake.3Yuda abile tate ba Peresi ni Sera kwa Tamari,Peresi tate ba Hezeroni,ni Hezeroni tate ba Ramu.4Ramu abile tate ba Aminadabu,Aminadabu tate ba Nashoni,ni Nashoni tate ba Salimoni,5Salimoni abile tate ba Boazi kwa Rahabu,Boazi tate ba Obedi kwa Ruth,Obedi tate ba Yese,6Yese abile tate ba mpwalume Daudi,Daudi abile tate ba Sulemani kwa nnyumbo wa Uria.7Sulemani abile tate ba Rehoboamu,Rehoboamu tate ba Abiya,Abiya tate ba Asa.8Asa abile tate ba Yehishafati tate ba Yoramu,ni Yoramu tate ba Uzia.9Uzia abile tate ba Yothamu,Yothamu tate ba Ahazi,Ahazi tate ba Hezekia.10Hezekia abile tate ba Manase, Manase baba ba Amoni ni Amoni tate ba Yosia.11Yosia abile tate ba Yekonia ni kaka bake wakati pabatolilwe yenda Babeli.12Ni baada ya tolelwa yenda Babeli,Yekonia abile tate ba Shatieli abile babu bake ni Zarubabeli.13Zarubabeli abile tate ba Abiudi,Abiudi tate ba Eliakimu,ni Eliakimu tate ba Azori,14Azori abile tate ba Zadoki,Zadoki tate ba akimu,ni Akimu baba ba Eliudi.15Eliudi abile tate ba Eliaza,Eliaza tate ba Matani ni Matani tate ba Yakobo.16Yakobo abile tate ba Yusufu nsengo wa Mariamu,ambaye kwa Yembe Yesu abelekilwe,ywa kemwa Kristo.17Ibelei yoti tangu Ibrahimu hadi Daudi yabile ibelei komi ni ncheche,kuoma Daudi hadi kutoliwa yenda Babeli ibelei komi ni ncheche,ni kuoma kutoliwa yenda Babeli mpaka Kristo yabile ibelei komi ni ncheche.18Belekwa kwa Yesu Kristo kwabile nyonyo,Mao bake,Mariamu,achumbilwe ni Yusufu,lakini babi bado gonja pamope,abonekine kubi ni ndumbo kwa uwezo ba Roho mtakatifu.19Nchengo bake,Yusufu, abile mundu wa Nnongo apendi kwaa kumpeya oni.Amweni anneka kwa siri.20Pabilekagawaza kunani makowe ago,Malaika ba Ngwana ampili mundoto,kakoya,"Yusufu mwana wa Daudi,kana uyogope kuntola Mariamu kuba nnyumbo bako,kwa sababu ndumbo abi nayo ni kwa uweza wa Roho mtakatifu.21Alowa beleka mwana nnalome ni walowa kunkema lina lyake Yesu,kati apala kubalopwa bandu bake kuoma musambi zabe."22Ngoti yega yapitike kamirisha chelo sabakilwe kwa ndela ya manabii,kakoya ,23Lola,bikira apatola ndumbo ni beleka mwana nnalome,ni akemwa lina lyake Imanueli maana yake,"Nnongo pamope natwenga."24Yusufu atiyumuka kuoma mulugono ni panga kati malaika wa Ngwana akoite nga atikumpotwa kati nnyumbo bake.25Palyo,agonjike kwaa nakwe mpaka paapapite mwana wake nnalome akemilwe lina lyake Yesu.

Chapter 2

1Baada ta Yesu,belekwa mu Bethlehemu ya Uyahudi plyo pa utawala ba mpwalume Herode bandu asomi buka kubwani ya kutalu baisile Yerusalemu kaakoya,2"ywabile kwaa'ko ywabelekilwe mpwalume Ayahudi?twabweni itondwa yabile mashariki yitu tuisi kumwabudu.3Palyo mpwalume Herode payowine atiyogopa,ni Yerusalemu yote pamope ni ywembe.4Herode nga akusanya boti apendo ba makuhani ni baandishi ba bandu,kaalokiya,"Kristo abelekwa kwako?"5Kaba koya,"ku'Bethlehemu ya Ayahudi,mana nyon nga yaandikilwe ni manabii,6Ni wenga Bethlehemu,mu,nchi ya ya Yuda,nchunu kwaa nnonge ya iongozi ba Yuda.kwa kuwa kuoma kwako wabile mtawala ywalowa kuwachunga bandu bango ba Israeli."7Herode kabakema balo asomi kwa siri ni kabakoya muda gani hasa itondwa ipala bonekana.8Abatumite ku Bethlehemu,kakoya,"muyende mbolembole mukalaluye muda hasa mwana ywa abelekilwe.Palyo mwalowa m'bona ,muniletei habari ili mwanja ni nenga niweche isa ni kumwabudu."9Paba myowine mpwalume,bayei ni mwanja wabe,ni tondwa lelo waibweni ngolo ni yatikuwalongoya mpakanpaluyemi kunani ya mwana pabelekwile.10Palyo paibweni tondwa,bapulaike muno.11Bajingii nnyumba ni bamweni mwana ywa belekilwe ni Mariamu mao bake,batikunolekea ni kunnoba.Baundwi misigo yabe ni kumpeya zawadi ya dhahabu,uvumba ni manemane.12Nnongo atikubaonya mu'ndoto kana bapite kwa Herode,ila babuye kwa ndela yenge.13Baada ya kuoma,malaika ba Ngwana ampiye Yusufu mundoto ni kukoya,'Uluka,umpotwe mwana ni mao bake ni m'butukie Misri.Mutame kwoo mpaka pana mmakiya,mwanja Herode apala mwana amulage.14Kilo Yusufu atiyumuka ni kupotwa mwana ni mao bake ni kabutukya Misri.15Atami kwoo mpaka Herode awile.Alee litimii lelo likowe lya longei Ngwana pitya kwa anabii,"kuoma Misri ni kemite mwana wango."16Boka po Herode pabweni asomi batikonga,atikasirika sana.Alangi kwabulaga bana boti alalome bababile Bethlehemu miaka ibele mpaka pae yake kuoma muda ng'ulo wa akikishe na asomi.17Palyo ngalitimii likowe lya alongei mukano wa nabii Yeremia,18"Lilobe lyayowinike Rmah,kilelo sa lobola muno,Raheli kalelya bana bake,ni akani kumpembelya,mana bawile."19Herode pawile,linga malaika wa Ngwana atikumpitya Yusufu mu ndoto kaakoya,20"Uluka untole mwana ni mao bake,ni myende mu'nnema ba'Aisraeli kwa maana babau palenge byomi wa mwana bawile."21Yusufu kayumuka ngampotwa mwana pamope ni mao bake,kaisa kunnema wa Israel.22Lakini payowine panga Arikelau abile katawala Yuda badala ta tate bake Herode.endeyogopa yenda kwao.Baada ya Nnongo kukalipwa kwa lota,atibuka yenda kunnema wa Galilaya.23ni ayei tama kunnema woo waukemelwa Nazareti.Alee lenga lilimi likowe lyalongei kwa ndela ya manabii,panga alowa kemelwa Mnazareti.

Chapter 3

1Palyo machiba ago Yohana mbatizaji atiisa kuhubiri kupongoti ya Yuda kakoya,2"Mulobe samaha mana utawala wa Nnongo ubi karibu."3Maana ayoo nga mmaite manabii Isay kakoya,"Lilobe lyamundu buka kupongoti,mwibika tayari ndela ya Ngwana,mumugoloye mwalowa peta.4Nambeambe Yohana aweti manyoya ga ngamia ni nkanda wa likenga nkibuno chake chakulya chake chaimapai nni busi wa mmwitu.5Boka po Yerusalemu,Yuda yote,ni lieneo lyoti lyalitindiyete libendo lya Yordani bayei kachake.6Bayendage batizilwa mulibende lya Yordani kuno bakitubu sambi zabe.7Ila paabweni mafarisayo ni Masadukayo banyansima kabankengama kwabe kupala batizwa,kabakokiya,"Mwenga mwa lukolo lya nng'ambo ywabile sumu nyai nyai ywakwelike mwitile gadhabu yaisa?8Mupambike matunda gagalendine ni toba.9Kana muwaze ni longela nkati yinu,'Tubile ni Ibrahimu kati tate bitu.' Kwa kuwa nenda kuwakokiya Nnongo awesa kutondobekeya Ibrahimu bana kuoma mu'maliwe aga.10Libengo tayari liyomwike bekelwa mu,mikega ya mikongo.Ni nkongo wawakotoka kwaa pambika matunda ganoike kutema ni kuteikuliwa pa mwoto.11Nindakuwabatiza mu'mache kwaajili ya tubu,Lakini ywembe ywaicha nchogo yangu kulo nenga ni nchene ni nenga ngwesa kwaa hata kwipotwa ilatu yake,ywembe alowa kwabatiza kwa Roho Mtakatifu ni kwa mwoto.12Ni kipepeto sake kibii muluboko lwake pwaya sana lubanja lyake ni kumba ngano yake muligala.Lakini atinie makapi mo mwoto wainika kwaa.13Yesu kaisa kuoma Galilaya mpaka lubendo Yordani abatizwile ni Yohana.14Lakini Yohana apalage kana kakoya,"Nenga nipalikwa nibatizilwe ni wenga,ni wenga kaicha kachango?"15Yesu kayangwa ni kukoya,Uyeketi ibe nyonyo saa yeno,kwa sababu ipalikwa timiza haki yoti."kisha Yohana atiyeketya.16Baada yabatizilya,mara Yesu apitike mmache,linga,kunani kwatiyogopa kayake ni amweni Roho ya Nnongo kuuluka kwa mfano wa nngunda ngaloa pantwe wake.17Lola,lilobe latiboka kumaunde ni kukoya,"Ayo nga mwana wango nimpendile muno."

Chapter 4

1Boka po Yesu ngapelekelwa ni Roho mpaka kupongoti lenga ajaribiwe ni nchela.2Atabike masoba arobaini mutwekati ni kilo ngaibona njala.3Nchela atimwichilya ni kunkokiya,"Mana itei wenga wa mwana wa Nnongo,ugabakiye maliwe aga gapangite nkate."4Lakini Yesu kan'yangwa ni kunkokiya,"Itiandikwa,'Mundu kana atama kwa nkate kichake,ila kwa kila likowe lyapita munkano wa Nnongo.'"5Boka po nchela ampelekile kunnema mtakatifu ni kunbeka kunani muno ya kuliyengo lya hekalu,6ni kunkoya,"Mana itei wenga wa mwana wa Nnongo,witomboye pae,maana itiandikwa,'Alowa kwalazimisha malaika bake pake pakupoke,' ni 'kuku kakatuya kwa maboko gabe,linga wakana kobala lungolo lwake muliwe."7Yesu kaakoya,"Kae iandikilwe,kana un'geye Ngwana Nnongo bako."8Boka po nchela ngamputwike yendya mahali pa kunani muno ngamnaya utawala wote wa dunia ni ikowe yake yoti.9Kakoya,"Nalowa kukupeya ilebe yoti yino mana unisujudu ni kuniabudu."10Boka po Yesu kankoya,"boka uyende wa nchela!Mana iandikilwe,'Ipalikwa kumwabudu Ngwana Nnongo bako,ni umtumikie yembe kichake.'"11Nchela anlekite,nga linga,malaika ngaisa kunyangatia.12Yesu nga yowine panga Yohana ateboyolwa,atiboka mpaka Galilaya.13Abokite Nazareti yenda ni kutama Karperanaumu,yaibile papipi ni bahari ya Galilaya,mpakani mwa lijimbo lya Zabuloni ni Naftali.14Ayee yapiti lenga litimii chelo chalongei nabii Isaya,15Ku nnema wa Zabuloni ni nnema wa Naftali yendelya kubari,kwiye ya Yordani,Galilaya ya bamataifa!16Bandu babatami mulubendo baubweni mbwega wananchima,ni balo batami pamwili wa kiwo,kunani ya mbwega yatikuwaangazia."17Kuoma muda woo Yesu atumbwi hubiri kakoya,"mutubu,mana utawala wa kunani ulegelile."18Abile atyanga mbwega ya bahari ya Galilaya,amweni apendo abele,Simoni ywa kemela Petro,ni Andrea kaka bake,kabatengwa mbelete yabe mubahari,mana babile avuvi ba omba.19Yesu kaakoya,"Muiche munikengame,nilowa kuwapeya uvuvi wa bandu."20Nga bailekite belele yabe ni kumkengama.21Yesu abile kayendelya kuoma abweni apendo benge,Yakobo mwana wa Zebedayo,ni Yohana kaka bake babile mungalaba pamope ni tate babe Zebedayo kaba sokota mbelele yabe,Nga akema,22ni mara jimo baileka ngalaba ni tate babe ni bembe kabankengama.23Yesu ayei karibia Galilaya yoti,kapundisha mumasinagogi gabe kahubiri Injili ya utawala,ni kuponya kila matamwe ga bandu.24Habari yake yayowanike Siria yoti,ni bandu kabaleta balo boti atamwe,bababile ni malazi goti ni minya,bababile ni moka,ni bene kiundaundani bababile lemile.Yesu kabaponiya.25kipenga sa bandu bati kunkengama kuoma Galilaya ni Dekapoli,ni Yerusalemu ni Uyahudi ni kuoma ng'ambo ya Yordani.

Chapter 5

1Yesu paakibweni kipenga sa bandu,atiboka ayei pakitumbi,paatami pae,banapunzi bake baichi kichake.2Nga yowa nkano wake kapundisha,kakoya,3"Heri bababile akeba ba Roho maana utawala wa Nnongo wabe.4Heri balo bene huzuni,mana batafarijiwa.5Heri bene upole,mana balowa kurithi nchi.6Heri bene njala ni kui ya haki,mana bapala yukutilwa.7Heri bene rehema mana abo bapala pata Rehema.8Heri bene mwoyo sapi mana walowa kum'bona Nnongo.9Heri bapatanishi ba haki,maana abo balowa kemelwa bana ba Nnongo.10Heri balo babateswa kwaajili ya haki,maana upwalume wa Nnongo ni wabe.11Heri mwenga mwamutukanilwa ni bandu ni kuwatesa,au kubakokeya kila ubaya kachinu kwa ubocho kwa mwanja nenga.12Mupulaike ni luluta,maana thawabu yinu ni ngolo kunani kumaunde.Kwa kuwa nga bandu gaba-apangite manabii bababile kabla yinu.13Mwenga mwa mwinyo wa dunia.Lakini kati mwinyo uaribike,olowa pangika kitiwi ubenanoga kwake kae?Iwezekana kwaa ube ni radha ili kujita panja ni kulebata ni agolo ga bandu.14Mwenga mwa mbwega wa dunia.Nnema wauchengilwe pakitombe wiyobeya kwaa.15Bandu bawasha kwaa taa ni kwibeka pae ya kindanda,ila kunani ,ni ywembe yenda kuwamulikya boti nkati ya nyumba.16Ni mbwega winu umulike nnongi ya bandu linga bagabone matendo gananoga ni kumsifu tate binu ywaabile kumaunde.17Kana muwase niichi kuibulaga saliya wala manabii,niichile kwaa kuiharibu ila kwitimiza.18Kwakweli nindakuwakoya nyoo mpaka maunde ni dunia yate pita mtupo yodi wala nukuta jimo ya saliya yayalowa kuoma musaliya mpaka po kila kilebe kiyomwile timia.19Eyo yeyote ywatekwana amri njunu yimo nkati ya amri yee nikuwapudisha benge panga nyoo alowa kemelwa nchunu mu'utawala wa kumaunde.Lakini ywoywoti ywaikamwa ni kuipudisha alowa kemelwa nkolo mu'utawala wa kumaunde.20Kwa maana nabakokiya ukweli winu mana mukotwike kwazidi baandishi ni mafarisayo,kwa vyovyoti mwabile mwajingya nkati ya ufalme wa kumaunde.21Muyowine yabakiyilye zamani panga,"kana ubulage" ni ywoywoti ywa bulaga abi pae ya hukumu.'22Lakini nendakuwakokiya ywoywoti ywanchukiya nnongowe apalikwa ukumilwa. Ni ywoywoti ywammakiya nnongowe panga,wenga wa mundu wangefaika! apangika kwa ballaza,Ni ywoywoti ywabaya wenga wa nyinga apalikwa ni mwoto wa jehanamu.23Eyo mana kopiya sadaka yako nnonge ya Nnongo ni kankombokiya panga winakikowe nnongogo.24Uwileke sadaka nnonge ya madhabahu,ni ukamwe ndela yako.Ukapatane wete nnongo'wo,ni boka po uiche kuitola sadaka yako.25Upembele ni mshitaki wako upesi,uwineke mundela kamuyenda mahakamani,kinyime chake alowa kupeleka kwa hakimu ni kukutaikulya muligereza.26Muamini nendakuwamakiya,walowa lekelwa kwa mpaka ulepe senti ya mwisho yalongelwa.27Muyowine yaiikokiywe panga,"Kaa ube ni malaya."28Lakini neda kuwakokiya ywoywoti ywa nnolekeya nnwawa kwa kutamaniya ayomwile gonja nakwe mwoyo wake.29Na mana itei liyo lyako lya kummaliyo lyenda kuobeya,ulitolwe ulitaikwe kutalu ni wenga.Kwasababu bora kiungo chimo cha payega yako kiobe kuliko yega yako yoti watakulikwe jehaamu.30Na mana itei luboko lwako lwa kummaliyo lyenda kukosea,walukate ni kulutaikwa kutalu ni wenga.mana bora kiungo chako chimo cha payega yako kiobe kuliko yega nzima taikulilwa jehanamu.31Itibakijilwa kae,jwalowa kuneka nnyumbowe ampei hati ya talaka'32Lakini nenda kuwakokiya,ywoywoti jwa nneka nnyumbowe ,ila kwa abari ya umalaya,apanga mmalaya,i ywoywoti ywa nkobeka baada ya peyelwa taraka enda zini.33Kai muyowine batibakijilwa balo azamai,'kana mulape kwa ubocho,umtumikiye Ngwana lapa kwako'34Ila nenda kuwakokiya,kana mulape hata pasene,au kwa maunde,kwasababu kuezi ya Nnongo;35Wala kwa dunia,maana ngabeka magolo gake,aokwa Yerusalem,maana ni nema mpwalume nkolo.36Wala kana walape kwa mtwe wako,mana uweza kwa kulupanga lunywili limo panga luua u lupili.37Ila makowe ginu gabe,"Kweli,kweli,kana,kana,'mana ywa yongeya makowe gabuka kwa nchela.38Muyowine ikokiywe panga," Liyo kwa liyo,ni lino kwa lino.'39Lakini nenda kuwakokiya,kana mwasindane nchochi,lakini mundu akukombile ligomo lya mmaliyo wangalambukiye ni lenge.40Ni mundu ywa lowa kukushitaki ni kuitola nganju yako,unneki ni likoti.41Ni mundu ywa kulazimisha yenda maili jimo wayende nakwe ibele.42Ywa kuloba wampei,ni ywapala kukopa kana untile.43Muyowine panga ikokiywe,'umpende jirani bako ni umchukie adui bako.'44Lakini nenga nendakuwakokiya,mwapende adui binu mwalobii mwisi,45linga mupange mwabana batate binu bababile kumaunde,maana jwembe amulikya lisoba lyake abaya ni bema,ulaenda niya kwa bandu boti bene haki ni bange haki.46Mana mene mwapendi babapendile mwenga mupata thawabu gani? Hata bai!ni bembe bapanga kwaa nyoo?47Kae mana mwapendi alongo binu bai,mupanga namani cha zaidi?Hata bandu bageaminiye bapanga kwaago?48Bai mwenga mwalowa panga mwatakatifu,kati tate binu ba kumaunde mwababile atakatifu.

Chapter 6

1Kana upange makowe ganoite kwa bandu linga ubonekane,wapata kwaa thawabu buka kwa Tate abile kumaunde.2Kwaiyo mana kopiya kana upage ndoti na kuipuna mwene kati nanfiki babapanga mumasinagogi gabe ni mumitaa,linga panga bandu balumbe,kweli nenda kuakokiya,bayowine pokya thawabu yabe.3Lakini wenga mana kopiya,liboko lyako lya mashoto kunkeya lwa mmalyo kana lutange chakipanga.4linga panga zawadi yako ipijilwe kwa siri,ni Tate bako babakubona kwa siri alowa kukupeya zawadi yake ipiyilwa kwa siri.5paupanga,kana ube kati wa nnafiki,maana bapendike yema ni loba 'mumasinagogi ni mulukona,linga panga babonekane ni bandumkweli nenda kuakokiya bapokite thawabu yabe.6Lakini wenga,mana ulobie,kuyingii mu,chumba,ujigale nnango,ni ulobe kwa mwanja tate bako ywa abile musiri,Nga Tate bako ywaaibona siri alowa kupeya thawabu yako.7Na paaloba,kana ukeme kwaa marudio kati ya apanga amataifa,kwasababu bawasa panga balowa kwayowa kwa mwanza makowe gabe gana nchima.8Kwa eyo,kana mube kati bembe,mana Tate bako atangite ywagapala hata balo waloba kwake.9Kwa eyo,mulobe nyonyo,"Tate bitu waubile kumaunde,lina lyako litukuzwe.10Upwalume wako uiche,champendile kipangilwe hapa pakilambo kati kwo kumaunde.11Utupei lino nkate witu wa kila lisoba.12Utusamee madeni yitu,kati twenga twatuwasamee wadeni witu.13Kana utupei majaribu,lakini utulopwe ni yulu nchela.14mana itei mwalowa kwasamiya kwa makosa gabe,Ni Tate bako ywabile kumaunde apala kwasamee mwenga.15Lakini yaibile muwasamee kwaa makosa gabe,Tate binu awasamee kwaa makosa yinu ni mwenga.16Zaidi ya yoti,mana autabike,kana ubonekane kuminyo kwati kekenaa kati anafiki mwabapaga,mana benda kekenala kuminyo yabe linga bababonikine ni bandu,panga batabike.Kweli niaalokiya,bayomwite pokya thawabu yabe.17Lakini wenga,mana utabike,upakile mauta mutwe wako ni uuluwe kuminyo.18Nyoo watanganikwa kwaa ni bandu panga utabike,ila Tate bako ywabile musiri,alowa kupeya thawabu yako.19Kna ubeke akiba mukilambo,mabongo ni kutu yalowa alibiya,ni bai tekwana ni jiba.20Itunzie akiba yako mwene kumaunde,hakwo mabongo wala kutu ialabiya kwaa ni mwii aweza kwaa tekwana ni jiba.21Mana akiba yako paibile,ni mwoyo bako nga walowa baa.22Liyo nga taa ya payega,kwa eyo,mana itei liyo lyako likoto,yega yoti walowa panga ni bwega.23Lakini mana liyo lyene libou,yega yako yoti,iba twelya lybendo totoro.Kwa eyo,mana itei bweya waubile nkati yake lubendo hasa,lubendo lukolo kiasi gani!24Ntopo hata yumo ywaweza kwatumikya ngwana abele,mana alowa kunchukiya yumo ni umpenda ywenge,au alowa tama kwa yumo ni kunzalau ywenge,mwaweza kwaa kuntumikya Nnongo ni mali.25Kwa eyo nendakukokiya,kana mube ni masaka husi maisha gako,panga mwalwaa namani ni mwawala namani.26Lola iyuni ya kunani,bapanda kwaa,bauna kwaa,ni kana bakusanye ni kutunza mughala,lakini Tate binu ywaabile kumaunde ubalisha.Namani mwenga mwa thamani kwaa kuliko iyuni?27Nyai nkati yinu ywaisumbukiya ywa enda weza kwiyongeya miaka ya maisha gake?28Mwanja namani mukonda mashaka husu mawalo?muwase maloba ga mumigunda,mwaganawili.Gapanga kwaa lyengo ni gaweza kwiwalika.29Bado niakokiya,hata Sulemani wakati wa utawala wake awalikwe kwa kati ga mulobe.30Mana itei Nnongo agawalika manyei mu'ng'unda ni gatama kwaa miaka yananchima malao baika kagataikulya kumwoto,tubwe kwa kitiwi mwalowa kumwalika mwenga,mwenga mwabile ni imani njene?31Tubwe kana bube ni mashaka kamukoya,'mwakolongwa tulolya namani?'Au "Twalowa nywaa kele?" au twalowa waa ngobo gani?"32Mana amataifa nembe bapala makowe aga,ni Tate binu ywa kumaunde atangite panga mwenda gapala goo.33Lakini wete mupale utawala wake ni kweli wake ni ago goti mwalowa peyelwa.34Kwa eyo,kana ubeke shaka kwaajili ya malabo,mana malabo yaisumbukya yene.Kila lisoba lyalengani kwa litatizo lyake lyene.

Chapter 7

1Kana uhukumu,ni wenga walowa hukumilwa.2Kwa hukumu yalowa kubahukumu benge,ni wenga walowa hukumilwa.Kwa kipimo sa upimite ni wenga walowa pemelwa chechelo.3Mwanja namani ulolekipande cha kibile muliyo lya nnongowo,lakini utanga kwaa lipekete lya libile muliyo lyako?4Uweza buli baya kwa nongowo,linda nikubuye kipande sa kibile muliyo lya nongowo,wakati wabile ni lipekete mu'liyo lyako?5Wannafiki wenga,"wete uboye lipekete lyalibile muliyo lyako,ngauweza kuliboa kinanoga ni kummoya nongowo lyalibile muliyo lya nnongowo.6Kana uwapei mbwa chakulya kitakatifu,ni kana wataikuli magombe kilebe cha thamani nnonge yabe. Mana balowa kuitahabikya ni kwi lebata kwa magolo,ni kai bakugalambukya wenga ni kukupalangwana ipande ipande.7Loba,ni wenga walowa pata,Upate ni wenga walowa kwibonapanga.Upinge hodi,ni wenga wapala yogolelwa.8ywoywoti ywa loba,upokya.Ni ywoywoti ywabisha hodi,apala yogolelwa,9Au abile mundu nkati yinu ywabile,mwana wake anobite kipande sa nkate apala mpei liwe?10Au maa anobite omab,ni ywembe apala mpeya lingambo?11Kwa eyo,mana itei mwenga mwabaya mutangite kuwapea wana winu zawadi inogite,je kiasi gani kwa Tate ywabile kumaunde apala kuwapea ilebe inanoga balo bannobite?12Kwasababu eyo,waupala pangilwa ni bandu benge ni wenga wapayi nyonyonyo mana ayee sheria ni manabii.13Mjingi kwo pitya niyango wabana,Mana nnyango nkolo ni ndela ngolo yeyenda kuobi,ni bandu babapeta ndela yoo bananchima.14Nnyango watibana,nnyango wabana ni ndela yeeyenda kuukoti achunu baweza kuibona.15Muiazari ni manabii baubocho,balowaicha bawati likengo lya ngondolo,lakini kumbe kibwa mwitu akale.16Kwa matokeo gabe mwalowa kuwataba,je bandu baweza una matunda gaanoga muichongoma,au tini mukongo wa mbaruti?17Kwa nyoo bai,kila mkongo unanoga upambika matunda gananoga,lakini mkongo mmaya upambika matunda ganoite kwaa.18Mkongo unanoga uweza kwaa pambika matunda yanoite kwaa,ata mkongo unanyata uweza kwa pambika matunda gananoga.19Kila mkongo waupambika kwaa matunda yanoite walowa taikwa mu mwoto.20Nga nyo,mwalowa kwatanga bokana ni matunda gabe.21Si kila mundu ywanikema nenga,'Ngwana,Ngwana,' alowa jingya mu upwalume wa kumaunde,ila yolo ywapanga gagapendike Tate bangu ba kumaunde.22Bandu bananchima banibakiya lisoba lyo,'Ngwana,Ngwana,twapiyete kwa unabii kwa lina lyako,tukemile kwa masetani kwa lina lyako ni lina lyako twapagite makowe makolo?'23Nga niakokiya wazi,'Niatangite kwaa mwenga!muboke kachango,mwamupanga sambi!'24Kwa eyo,kila yumo ywayowa maneno gango ni kugatii alowa landana ni mundu mwene lunda ywachengite nyumba yake paliwe.25Ulatiniya machegatitwelyana na mbonga ya tiputa nyumba yoo lakini wawezike kwa bomoka maana ya chengilwa paliwe.26Namundu jwa liyowa likowe iyango alitikwako aliwapangitwa katimundu ngalunda jwachungite nyumba yake palwangi.27Ulatisa mafuliko gatiicha mbonga yatipukatya na kwikobwa nyumba yoo! ngobomoka na alibika sana.28Wakati yesu payomwi longule makowe gaa bandu batigasangala mapundisho gake.29Mana apundishike katimundu mwene utawala sio kati waandishi babe

Chapter 8

1Ysu pauluka buka pakitombe bandu banyansima batikuukengama.2Lola mwene ukoma atikukilikitya nnonge yake kabaya."Nngwana mana uwezike uniponeye.3Yesu ngamkwamwa na liboko lwake kabaya "mbala ube wankoti," popopo ngapona ukoma wake.4Yesu kankokeya,"lola kene wamakiye munelu jwo jwote.Uyende ukailaye kwa makuwani na upiye sadaka kati Musa mwalagile, lenga na bembe bakatange"5Yesu paikite kaperanaumu jemedari atei ni kunnobia,6kabaya," Nngwana, mtumishi wango atigonja kasango alipooza na andaminya sana.7Yesu ngammakiya,"nalowaicha na kumponeya."8Jemedari kanyangwa na kummakiya,"Ngwana nega najwa thamani kwaa hatawiche nojingya nnyumba yango ulongele likowe tuu na mtumwa wango alowapona.9Mana nenga wa mundu wa mwene utawala na nibii na askari pae yangu mana nibaite wenga ayo yenda na kayenda na wenga isa aicha na kwa tumishi wango panga nyoo nanjwembe panga!10Yesu payowine nyoo atashangala sana na kwabakiya balo baba nkengamage kweli nendakumakiya napata kwa kumona mundu mwene imanikati yoo Muisrael.11Nendakumakiya baingi balowaisa buka kubwani na kubara balowa tama pameza pamope na Abrahamu,Isaka na Yakobo mu utawala wa kumaunde.12Lakini bana ba ufalme balowa taikulilwa mulubendo lwa panja nga kwaba na kulelo na tauna mino.13Yesu ngamakiya jemedari yenda kati mwoyo mwi aminiya naipangi lwe nyo kachako namtumishi aponi muda wowowo14Wakati Yesu paaikite kunyumba ya Petro,amweni mao bake nyumbowe Petro agonjike kaminya homa.15Yesu kankamwa ni luboko lwake,ni homa yake gainneka.Ngayumuka kaba muhudumia.16Piikite kitamunyo,bandu banletike Yesu bandu banyansima bene nsela.Kaabuya nsela ni kuaponiya atamwe.17Kwa jinsi yee gatimii galo gagabakiyilwa ni Isaya nabii,"Ywembe mwene agapotwi matamwe gitu ni apotwi malasi gitu."18Kae Yesu pabweni kipenga sa bandu kiyengetike,atikwaelekeza ya yenda upande wenge wa bahari ya Galilaya.19Ngaa mwandishi aisa kasake ni kunkokeya,"Mwalimu,mbala kukukengama kwokwote kwawapalayenda."20Yesu kakoya,"mkunge abi ni lembwa,nakiyuni sakunani ayi ni iyumba,lakini mwana wa Adamu ntopo pandu pogonjeka ntwe wake."21Mwanapunzi ywenge kankokeya,"Ngwana,umbei rusa wete ngasike Tate bango,"22Lakini Yesu kaankokeya,"Ungengame,waleke wafu basikane bene"23Yesu payingii mungalaba,anapunzi bake,batikunkengama molo mungalaba.24Linga lyapitike limbonga mubahari yene,mpaka ngalaba yaiwekelekwa.Lakini Yesu agonjike.25Anapunzi bake kabayenga kunyumuya kababaya,"Ngwanautulopwe twenga,twenda waa!"26Yesu kaakokeya,"mwanja namani muyogopa,mwenga mwabene imani njene?" Ngayumuka ni kukalipya limbonga lya mubahari.Ngapautulia liki,27Analome kabasangala ngababaya,"Ayu mundu ywa aina gani,ata mbonga ya mubahari yenda kumtii yembe?"28Wakati Yesu pabiliye lenge wa nnema wa Magadala,alalomea abele batawalilwe ni nsela batikwembana nakwe.Babokage mumakaburi ni babile ni vulugu muno ,ata apeta ndela bawesa kwaa peta ndela yoo.29Lenga,batikemelana ni koya,"Twinamani cha panga kachako,wa mwana wa Nnongo?Uichi kututesa ata wakati witu wangaisa?"30Pabile ni likundi likolo lya ngobe kabalepolya manyei,babile kwa kutalu,31nsela ngabakemelya kabakoya,"Mana kautuamuru tuboke utupeleke kulikundi lya ngobe."32Yesu kaakokeya,"Muyende!" nsela kababoka yenda kwa ngobe.Ngalinga,likundi lyoti galilela buka kukitombe ni yendya mubahari ni lyoti lyaweli mmache.33Alalome kabasangala ngobe batitila,Napabayei mjini batikuwabakiya yoti gagapitile,hata cha ubendi upepo.34Lola,mji woti wati icha kwembana ni Yesu.Paba mweni,batikunnoba abuke mukowa wabe.

Chapter 9

1Yesu kayingya mungalaba,ngaloka kaika mukijiji chenge cha atamage.2Lola,kabannetya mundu ywa pozike agonjike paligodolo.paaibweni imani yabe,Yesu kankokeya ywa mundu apoozike,"Mwanawango,ube ni puraha,dhambi yako usameilwe."3Lola,baadhi ya baalimu ba saliya bende bakiyana bene kwa bene,"Mundu yoo enda kupulu"4Yesu atangite mawazo gabe ni kabaya,"Mwanja namani muwaza mabaya mumwoyo winu?5Cha'ako chakibii rahisi baya,"sambi yako isameilwe!" au baya,"Yema uyende"6Lakini mutange panga mwana wa Adamu abile nao uwezo wo samiya sambi..."Abayite goo kwa yolo ywapoozike, "Yema,uputwe ligodolo lyako,ni uyende kasako."7Ni yolo mundu kayema kaboka yenda kachake.8Kipenga sa bandu kapabweni agoo, batisangala ni kunsifu Nnongo,ywa apeilea uwezo uwo bandu.9Ni Yesu paabile kapeta kuoma koo,amweni mundu ywakemelwa lina lyake Mathayo,ywa abile tama palo paakusanyle kodi. Niywembe kankokeya,"ngengame nenga" Ni ywembe atiyema ni kunkengama.10Ni Yesu patamile kulya chakulya cha kiloo nkati ya nyumba,baisi bakusanyile kodi bananyansima ni bandu baovu balya chakulya pamope ni Yesu ni anapunzi bake.11Nga Mafarisayo pamweni ago,kabakokeya anafunzi,"Mwanja namani mwalimu winu alye chakulya pamope ni bakusanya kodi ni bandu abaya?"12Yesu paayowine ago abayite,"Bandu bababile ni afya nzuri bapalike kwaa nng'anga,ila balo babile atamwe.13Yatikuwapasa muyende mkajipunze maana yake,"Mbendike rehema ni dhabihu kwaa." kwa mana niisile,kwa balo babile ni haki kwaa kutubu,ila kwa balo babile ni sambi.14Nga anapunzi ba Yohana baisi kachake ni kukoya,"Mwanja namani twenga na mafarisayo twatabite,lakini anapunzi bako atabite kwaa?"15Yesu kabakokeya,babaindikiya ndowa baweza huzunika wakati mwene ndowa abile pamope nakwe? Lakini lisoba lyaisa ambalo Ngwana ndowa alowa boka ngabalowa taba.16Ntopo mundu ywa beka ipande ya ngobo ya ayambe mu ngobo ya ayambe kwaa,kiraka salowa papwanilwa buka mu ngobo ni mwepopwaniko nkolo wa pita.17Ntopo bandu babayeya wembe mmabau mu chombo cha wembe kwele,bene bapanga,likengelya popwanika,wembe walowa penganika ni likengo lwalowa popwanika.Badala yake babeka wembe wayambe mulikengo lya ayambe ni vyoti vyabile vikoto.18Palyo Yesu kabakokeya makowe ago,linga,afisa atiicha ngampingya magoti nnonge yake,ni ywembe kabaya,"Mwana wango atiwaa nambeyambe,lakini wiche unobii ni ywembe atama kai.19Yesu ngayema ni kunkengama ni anapunzi bake.20Linga nwawa ywabile kapita mwai kwa kyaka komi niibele,atiicha papipi ni Yesu kakamwa mu'lipindo lya ngobo yake.21Kwasababu atibaya,"Mana niikamwi ngobo yake,nalowa pona."22Yesu kagalambuka kummakiya,"Mwinja,line na mwoyo,imani yako itekuponeya," Ni muda wowo mwale atipona.23Yesu paikite mu'nyumba ya afisa,nembe abweni akombwa talumbeta ni kipenga sa bandu sakibile kikombwa likoti.24Ni ywembe kabaya,"Mbukange pani,mana nwawa awile kwaa ila atigonja,Lakini balo bandu batiheka ni kumgeya.25Na balo badu pabapitike panja,ni ywembe ajingii kuchumba ni kunkamwa luboko ni mwale ngayumuka.26Ni habari yee yatiyowanika nnema woti.27Nga Yesu kapeta buka palo,alalome abele ipofu bati kunkengama.Kabankema ni kunkokeya,"mwana wa Daudi,utuponyee"28Palyo Yesu aikite panyumba balo ipofu baisi kachake,Yesu ngabakiya,"Mwendaaminiya panga nenda weza panga?" kabankokeya "Eloo,Ngwana."29Nga Yesu kakamwa minyo yabe ni baya,"Naipangilwe nyoo kwinu kati mwaaminikwe"30Na minyo gabe kabagauywa,Yesu ngabakiya ni kuakokeya,"Lenga mundu ywoywote kana atange kuhusu likowe lee."31Lakini bandu abele batibuka na tangaza habari yee sehemu yoti ya nnema.3234Tubwe abo alalome abele pababile kabayenda kachabe,linga,mundu yumo bubu ywaabii na nchela banetike kwa Yesu.33Na nchela pagamoi yolo mundu bubu ngatumbwa longela.Kipenga sa bandu satumbwa sangala ni baya,Ayee inawa kwaa pitya mu'Israel. Lakini Mafarisayo babile kababya,"Kwa mpendo wa nchela,abenga masetani."35Yesu atetindiya mjini mpaka mwijiji.Ni ywembe kayendelya pundisha mumasinagogi.Kahubiri Injili ni upwalume,na poneya atamwe ga kila aina ni udhaifu wa aina yoti.36Bandu pabamweni,nembe abeki kiya,mana batisumbuka mwoyo.Babile kati ngondolo yange nchungaji.37Ni ywembe kaakokeya anapunzi bake."Mauno ni yananchima,ila apanga kachi ni achene.38Nga eyo munobe Ngwana wa mauno,linga apeleke apanga kachi mu'mauno gake."

Chapter 10

1Yesu akemite anapunzi bake komi ni ibele pamope ni kwapeya ngupu kunani ya nsela achapu,kwabendya ni kwabenga kila aina ya malasi goti ni matamwe.2Maina ga mitume komi ni ibele nga aga. Lya kwanza Simeoni(ywakemelwa Petro),ni Andrea kaka bake,Yakobo mwana wa Zebedayo,ni Yohana kaka bake:3Philipo, ni Bartelemayo,Thomaso,ni Mathayo,ntoza kodi,Yakobo mwana ba Alfayo,ni Tadeo,4Simoni mkananayo,ni Yuda Iskariote,ywa ansalitiye.5Haba komi ni ibele Yesu atikubatuma.Ni ywembe atibaelekeza kabaya,"Kana muyende seemu yabatama amataifa ni kana muyjingii mumji wa asamalia.6Badala yake,mwayendeli kwa ngondolo babaobite ba nyumba ya Israel.7Ni mana kamuyenda,muhubiri ni kubaya,upwalume wa Nnongo waisa.'8Mwaponye atamwe,mwayoye babawile,mwaponeye bene ukoma ni kugabenga nsela.Mupeyilwe bure,mwapeye bure.9Kana mtole dhahabu,almasi,ao shaba mu'pochi yinu.10Kana mwaputwe mpuko nkati ya safari yinu,ao ngobo ya ngalabwa,ilatu au fimbo,kwa sababu mpanga kazi apalikwa alepelwe.11Mji wowoti ao ijijicha mujingii,mumpale ywa aminike mtame palo kachake pamwapala buka.12Ni nyumba yamwalowa jingya mwailobi,13Mana itei nyumba yastahili,amani yinu ibaki palyo,lakini kati nyumba istahili kwaa,amani yinu imuyangani ni mwenga mwabuka.14Na kwa balo babakotoka kumpokya mwenga na kulipekaniya kwa likowe lino,mana kamubuka munyumba au pamji woo,muikung'unde hata vumbi ya kulwayo yinu.15Kweli nenda kuakokeya,bora mwabapumiliye bandu ba Sodoma na Gomora lisoba lya ukumilwa kuliko nnema woo.16Linga niatuma kati ngondolo nkati ya mabwa mwitu,nga eyo mube mwamutangite na mwapolw kati ngambo,namube apole kati ngunda.17Mube aangalifu ni bandu,balowa kushitakya ni balowa kumkombwa mu'masinagogi.18Ni mwalowa potwa nnonge ya akolo ni afalme kwaajili yango,kati ashuhuda kwabe ni mataifa.19Pabalowa kunshutumu,kana mube ni mashaka kinamani chabakokeya,kwa kuwa kilebe sa longela mwalowa pewa wakati woo.20Kwa kuwa mwenga kwaa mwawalowa koya,ila Roho ba Tate binu ywabile longela nkati yinu.21Alongo balowa bulangana,tate ni mwana wake.Bana balowa inuka kunani ya azazi bao,ni kwabulaga.22Ni mwenga mwalowa chukilwa na kila mundu kwamwanja ya lina lyango.Lakini ywoywoti ywalowa pumuliya mpaka mwisho mundu ywo alowa okoka.23Pabalowa kuntesa pamuji goo mwatili wenge,kweli nenda kuakokeya,mwaiyomwa kwa milema ya Israel bila mwana wa Adamu buya.24Ilengani kwaa mwanapunzi kana abe nkolo kuliko mwalimu wake,wala mmanda ywabile kunani ya Ngwana wake.25Mana itei bankemite Ngwana wa nyumba Belzabuli,mwenga si muno balowa kuwageya ni nyumba yake!26nga nyo bai kana muyogope,mana ntopo chachakotoka ba chapala,ni ntopo chabaijile sasakotoka bonekana.27Chalo chaniakokeya mulubendo,mukibaye pabweya,ni chalo chamukiyowa mbolembole mmasikio yinu,mwakitanga kunani ya nyumba.28Kana muyogope balo bababulaga yega lakini baweza kwa bulaga roho.Ila,mwayogope yolo ywaweza bulaga yega ni roho kwipeleka kuzimu.29Je kasuku abele bapemeya kwa senti njene?.Hata nyoo ntopo ywaweza tomboka pae bila Tate binu kufahamu.30Lakini ata nywili yimo ibalangilwe.31Kana mube ni mashaka,mana mube ni thamani kuliko kasuku bananchima.32Kwa eyo,kila mundu ywalowa kuniyeketya nnonge ya bandu,na nee nalowa kun'yetya nnonge ya Tate bango ywabile kumaunde.33Na ywangana nnonge ya bandu,na nee nalowa kunkana nnonge ya Tate bango ywabile kumaunde.34Kana muwase panga niletike amani mukilambo,ila lipanga.35Maana niisi kumpanga mundu bayumanie ni akina tate bake,ni mwenye na mao bake,ni mkamwana ni mao bake nchengowe.36Ni adui ywa mundu ywa nyumba yake.37Na ywalowa kuwapenda mao ni tate muno kuliko nenga abwaika kwaa na ywapenda mwana wake nnalome au mwana wake nnwawa ne aywo abwaka kwaa.38Ywembe ywa kotoka putwa msalaba wake ni kunikengama abwaika kwaa. Ywa lowapala maisha agaopeya.39Lakini ywalowa abeya maisha kwaajili yango alowa kugapata.40Ywalowa kunikaribisha mwenga anikaribisha nenga,ni ywanikaribisha nenga akaribisha jwembe ywaniletike nenga.41Ni ywembe ywalowa kunkaribisha nabii kwa mwanja nabii alowa pokya sawabu ya nabii.Ni ywoywoti ywankaribisha mwene haki kwa mwanja mwene haki alowa pata sawabu ya mundu wa haki.42Ywoyoti ywalowa kumpeya kati bana baa,angalau kikombe cha mache go nywaa maimu,kwa mwanja anapunzi bango,kweli nenda kuwamakiya,ywembe aweza kwa kosa kwandela yoyoti sawabu yake."

Chapter 11

1Baada ya Yesu yomwa kwaeleza anapunzi bake komi ni ibele atibuka pae yopundisha ni hubiri munuji yabe.2Ni Yohana atabilwe payowine mwapangage Kristo,atumite banapunzi bake,3Bakannokiya,"Wenga nga ywaapala icha,au kwi ni ywenge ywatunnenda?"4Yesu kaayagwa ni kukoya,"Muyende kum'bakiya Yohana gamgabona ni galo gamugayowa.5Ipofu bandalola,iwete banda yenda,akoma banda pona,babakotokage yowa benda yowa kae,bandu babawile benda yoka kae,ni anyonge bahubiyilwe likowe linanoga.6Ni abarikiwa ywa kotoka kuniboniya masaka.7Ni bandu pababoi,Yesu ngatumbwa longela ni bandu kuhusu Yohana,"Kinamani chamwaiyei kukilinga kupongote mbonga ya yalendemiye linyei?8Lakini kinamani mwauei kukibona mundu ywaweti mangobo laini?Kwakweli,balo babawala ngobo laini batama munyumba,ni zaidi ya nabii.9Lakini mwatiboka lolekeya namani nabii?nga nyo nendakuwamakiya,na zaidi ya nabii.10Ayoo nga yolo ywaandikilwe,linga nitume talisi wango nnonge ya kuminyo yako, ywembe ngalima ndela yake.11Nenga niakokiya ukweli,kati ya bababelekwi ni nwawa btopo ywabile nkoto kuliko Yohana Mbatizaji.Lakini ywembe nchini mu utawala wa kumaunde nga nkolo kuliko ywembe.12Buka masoba ga Yohana mbatizaji mpaka leno utawala wa kumaunde upatikana kwa ngupu ni bandu babile ni ngupu,batola kwa ngupu.13Kwa mwanja manabii ni saliya,batitabiri mpaka wakati wa Yohana.14Ni mana itei mpala yeketya,yembe nga Eliya ywa palaisa.15ywa abi ni makutu gayowa na ayowe.16Nikilinganishe ni namani kibeleki cheno?mfano wa bana babang'anda sokoni,babatama na kemelyana.17Ni kukoya, 'Twakombwi zomarimwainike kwaa,Twatilombola,mwaleikwaa.'18Maana Yohana atiicha bila lya nkate wala nywaa divai,ni mubayage,'Aii na nchela.'19Mwana wa Adamu atiisa kalya no ywaa na mumaya ni kumila na nepi,mbwiga labe akusanga ushuru na bene sambii,lakini hekima itanganikwa kwa matendo gake."20Yesu atumbwi kuakalipiya miji yayabile miyendo yake michapu,mana babile bado tubu.21Ole wako,Kolazini,Ole wake Bethesaida kati matendo makolo gakapangika Tiro i Sidoni galo gagapangike pano,bapale tubu zamani kwo wala mabuniya na pakala lingu.22Lakini kwaloba bana pumulia Tiro na Sidoni masoba gahukumu kuliko kasabe.23Wenga Kapernaum,ukita tondobelwa mpaka kumaunde?Ntopo walowa ulujilwa mpaka pai kuzimu.Kati kwa Sodoma kulwe pangika makowe makolo,kati mwagapangilwe kachabe,ilwepanga mpaka leno.24Ila nibaya,kachako yalowa baa rahisi kwa nnema wa Sodoma pumulia lisoba lya hukumu kuliko wenga.25Muda woo yesu atibaya,nenda kulumba,mwenga mwa Tate,Ngwana wa kumaunde ni nnema,kwa mwanja waijite makowe gaa bene hekima na akili,na kwayogolya bange lunda,kati bana achunu.26Tate kwa kuwa mwapendesilwe nyoo pa minyo yinu.27Makowe goti galekilwe kachango buka kwa Tate.Nantopo ywantangite mwana ila Tate,na ntopo ywantangite Tate ila mwana na ywoywoti ywampendi mwana kunnagilya.28Muiche kwango, mwenga mwa boti mwamuangaika na mwamulemewa na igombo inatopa,ni nenga nipala mpomoli.29Mube ni akili ni mwiyegane buka kachango,mana nibii ni lwongo na nampole wa mwoyo ni mwalowa pata pumulya na nafsi yinu.30Kwa mana nila yango ibii laini ni igombo yango nj'oyou.

Chapter 12

1Lichoba lya sabato Yesu kapeta karibu ni mung'unda,anapunzi bake babile ni njala gabatekwa makasi no lyaa.2Lakini Mafarisayo pabagabweni goo,nga bammakiya Yesu aalagiye anapunzi bake baitekwana saliya bapanga lsoba lyange lusilwa lisoba lya Sabato."3Lakini Yesu ngaabakiya,"Munasoma kwa Daudi mwapangite wakati wabile na njala,bamope na bandu babile pamope nabo?4Mwayingii nyumba ya Nnongo no lyaa mikate ya madhabahu,na yabile kwaa alali kachake kwi na balo babile nabo,ila alali kwaa makuhani?5Bado munasoma kwa kuhusu saliya,panga lisoba luya sabato Makuhani gati ya hekalu kwichapuya sabato,lakini ntopo ywa sitakiya?6Lakini nilongela kachinu panga ywabile nkolo kuliko hekalu abile pano.7taanga ayee ina maana gani,nipala loba na sio sadaka,mpele kwa hukumu kwa benge makosa.8Mana mwana wa Adamu nga Ngwana wa sabato.9Yesu gabuka palo gayenda kuhekalu lyabe, linga kwabi na mundu mlemafu wa luboko Mafarisayo ngaba naluya Yesu,kababaya,10"Je,halali kumponeya lisoba lya sabato?"Lenga bapate kusitakiwa kwopanga sambi.11Yesu kaakokiya,"Nyai kato yinu,abile ni ngondolo yumo,ni aywoo ngondolo atumbuki mulembwa lisoba lya sabato,ywakotoka kunapwa?12Je,kilebe chaako cha thamani,bora kunopwa mundu kuliko ngondolo!kwa eyo alali bai panga mema lisoba lya sabato."13Yesu kankokeya ywa mundu,"ngalowa luboko lwako"Ngalugoloya,ngalupona,kati lololwenge.14Lakini Mafarisayo ngabapita panja kabapanga ndela ya kumulaga.15Yesu patangite mpango woo atiboka.Bandu banyansima batikunkengama,nga aponea bote.16Abakiye kana babakiye bandu akanatanganikilwa kwa bananchima,17panga ilimi yolo kweli,yabaite nabii Isaya,kaba18Linga,mtumishi wango ywanichewile,ywanimpendile,kwa ywembe mwoyo wango utikumpenda.Nalowa beka Roho yango kunani yake,na alowa tangaza hukumu kwa mataifa.19Aangaika kwaa wala lela kwa ngupu;aimiya kwa utambi wa upiya lyoi,mpaka pateta hukumu no shida.20Kana auna tete lyalichubulilwa,kana aime tambi yoyoti wauluka lioi.21Na mataifa balowa bana ujasili kwa lina lyake.22Mundu pilani ngaminya na bubu,ywalobi moka banetike kwa Yesu.Ngamponiye,pamope ni mundu bubu pona na kipofu bona;23Bandu boti batisangala no baya,iweza wezekana mundu yoo mwana wa Daudi?"24Lakini Mafarisayo pabayowine husu maujiza agoo,batibaya,"Ayo mundu aboya kwa masetani kwa ngupu yake mwene ila kwa Baheburi,mpendo wa masetani.25Lakini Yesu agatangite gabaweza na kwabakiya,"Kila utawala wautalanganike wene walowa alabika kwaa,na kila nyumba yayalowa lalanganika bene yayema kwaa.26Mana itei nchela alowa kumoya nchela,inda kipenga muakili yake mwene.27Kwa kitiwi utawala wake walowa yema? Na mana itei niboya nchelakwa ngupu ya Belizabuli,babafata mwenga babuya nchela kwa ndela ya kele?kwa ndela ya balowa ba akimu winu.28Na mana kanibuya nchela kwa ndela ya Roho wa Nnongo,bai utawala wa Nnongo uichile kachinu.29Ni aweza buri yingwa nyumba ya mwene ngupu najiba,bila kutaba mwene ngufu wete?Ngaweza yiba ilebe yake buka nkati ya nyumba.30ywoywoti ywakotwike baa nanee enda kunitaukya,na ywa kutoka kumba pamope na nee enda palagana.31Kwa eyo nibaya kachinu,kila sambi na kufulu bandu alowa kwa samiya,lakini kukufulu Roho Mtakatifu asamiya kwaa.32Na ywoywoti ywalowa baya likowe kinyume sa mwana wa Adamu,alowa kusamiwa.Lakini ywolongela kinchogo sa Roho Mtakatifu aywo basamwa kwaa,kwa utawala ngo wala wauicha.33Ao upange mkongo panga unanoga na litundu lyake linanoga,kwasababu nkonga utanganikwa mutunda gake.34Mwenga ,wa lukolo lwa ng'ambo,mwenga mwabaya muweza longela makowe gananoga?Kwasababu mikano ilongela buka mumwoyo.35Mundu nzuri muakiba inanoga ya mwoyo wake gapita gananoga,na mundu mwou mu'akiba ou ya mwoyo wake,ipita kilebe kinayangata.36Nenda kuwamakiya panga lisoba lya ukumu bandu balowapiya hesabu ya kila likowe lyange mana lyabalongelage.37Kwa kuwa kwa makowe gako walowa balangilwa haki na kwa makowe gako walowa hukumilwa."38Mwisho baazi ya aandishi ni Mafarisayo ngaban'yangwa Yesu kababaya,"Mwalimu twapendi kubona ishara kachako."39Lakini Yesu atikwayangwa ni kuakokeya,"kibelekwi kinoite kwaa ni sa umalaya kipala ishara lakini ntopo ishara yailwapila kachako ila yulo ya nabii Yona.40Kati nabii Yona mwaatami mundumbo lya omba nkolo kwa masoba gatatu kilo ni mutwekati,nga nyoo mwana wa Adam alowa tama nkati ya mwoyo wa bwee kwa muda wa masoba gatatu kilo ni mutwekati.41Bandu baninawi balowa yema nnonge ya hukumu pamope ni ubelekwi wa bandu aba na balowa hukumilwa kwasababu batiloba kwa makaburi ga Yona,linga mundu nkolo kuliko Yona abile pano.42Malkia wa kusini alowa katuka pa hukumu pamope ni bandu ba mmelekwoogu na kwa hukumu.Aisi boka mwiso wa dunia icha pekaniya hekima ya Selemani,na linga,mundu fulani nkolo kuliko Selemani abile pano.43Nchela pamoka mundu,apeta pange mmache kapala pompomolya,ila mana akotwike kupabona.44mwisho baya mbala buyangana kunyumba yango kwa mboi.mana aikoli yumo nyumba isafishilwe na ibi tayari.45Alowa kelebuka na kwaleta benge roho njapu saba bababile abaya sana kuliko ywembe isa tama bote palo.Na hali yake baa mbaya kuliko ya mwanzo.Ngamwalowa panga kwa ubelekwi wono mwou.46Wakati Yesu kalongela umati linga mabake na akinanunabe bayemi panja,kabampala."47Mundu yumo atikummakiya,"linga maobako na akinanunango bayemi panja,bapala longela na wenga."48Lakini Yesu kayangwa ni kuakokeya ywaammakiye mao bango nyai? Ni anuna bango aki'nyai?49Nga alangwa anapunzi bake nobaya,"Linga,aba nga mao ni anuna bango!50Mana ywoywoti ywagapanga gabapendi Tate bango ywaabile kumaunde,mundu ywo nga nongo wango mno bwango na mao bango."

Chapter 13

1Kwa masoba ago Yesu atiboka kaya ni tama bwega ya bahari.2Kipenga sabandu satikusanyika kwa kutindiya,ajingi kati ya ngalaba natama nkati yake likundi lyoti lyayema kwiye ya bahari.3Boka po Yesu alonngela makowe gananchima kwa mifano,Atibaya,linga,mpandi ayei pana.4Wakati kapanda mbeyu yenge yatumbuki bwega ywa ndela na iyuni bati kuichonywa.5Mbeyu yenge yatomboki paliwe,napembe ando waichene,nayabalike lakini kwo kosekana ukando wakoikwa.6Nalimu palubai watiyoma mana yabile kwa na ndandai no yoma.7Mbeyu yenge yatomboki kumimimwa.Mikongo yene mimimwa yatikolaa na kwiingilya.8Mbeyu yenge yatomboki paukando wananoga na pambika matunda,yenge mia jomo,yenge sitini na yenge thelathini.9Ywa abii ni makutu ayowe.10Anapunzi bake bateisa na kummakiya Yesu,"mwanja namani ulongela na kipenga sa bandu kwa mifano?"11Yesu kayangwa ni kuakokeya,"Mupeyilwe upendeleo wo tanga siri ya upwalume wa kumaunde,ila kachabe banapeyelwa kwaa.12Lakini ywoywoti ywabile nacho,ywembe alowa yongekelwa muno,na alowa pata faida ngolo,ila ywaabile kwaa kilebe hata chelo kichunu chaabile nacho alowa pokonyolwa.13Kwa eyo nilongela nabo kwa mifano kwa mwanja kwale babone,kana baibone kweli.Na ingawa bayowa kana bayuwe wala tanga.14Unabii wa Isaka utimile kachabe,ngolo wa baite "Yowa mwalowa yowa,lakini mwaelewa kwa,bona mwalowa bona lakini mwatanga kwaa.15Na mumimwoyo ya bandu ibii mulubendo nonopa yowa na bawiliwiti minyo yabe,kana baweze bona kwaa minyo yabe,ao yowa kwa makutu gabe au tanga kwa mioyo yabe,bapele kunigalambukwa kae,na mbele kwaponea.'16Ila minyo ginu gatibalikilwa,mwaya genda bona, na makutu ginu mwanja genda yowa.17Kweli nenda kuamakiya manabii bananchima na bandu bene haki babile na hamu ya kugabona makowe galo gamugabona,na bawezike kwaa kugabona.Batitamaniya kugayowa makowe galo gamugayowa bagayowine kwaa.18Tubwe mupekani mfano wa mpandi.19Wakati ywoyoti ywalowa yowa likowe lya utawala na kana atitange,nga nchela icha kukitola chakiyomwile pandikwa mumwoyo nkati wake.Hayee nga mbeyu yaipandile mbwenga ya ndela.20Ywembe ywapandike mumaliwe nga yolo ywaliyowine likowe na kulipokya upesi kwo pulaika.21Bado ntopo ndandai nkati yake,nopumuliya kwa muda mwipi matatizo ao mateso pagapita kwa mwanza likowe kwikobala ghafla.22Ywa pandikwe mumimwa,ayu nga yolo ywaliyowine likowe lakini maangaiko ga dunia no kongana ni utajiri kulingilya lelo likowe lya kana pambika matunda.23Ywa apandilwe pa ukando unanoga,nga yolo ywaliyowine likowe ni kulitanga.Hyo nga ywapambike matunda no yendelya pambika limo zaidi ya mara mia,yenge sitini,yenge thelathini."24Yesu apei mfano wenge,kabaya.Utawala wa kumaunde ulandanishwe ni mundu jwapandike mbeyu inanoga mung'unda wake.25Lakini bandu pabapabagonjike,mbii wake nembe atiicha panda manyei nkati yangano ngakabuka kachake.26Baadae ngano paibalike no pweka,na manyei nembe gatipweka nagembe.27Na atumishi ba mwene nng'unda batiicha nakummakiya,Ngwana,hupandike kwa mbeyu inanoga mung'unda wako?Ibikitiwi kwi na manyei?28Nga bakiya,mbii ngapangite nyoo, Atumishi gabammakiya,"Tugatupwe"29Mwene ng'unda ngabaya,"hata,pamwalowa tupwa manyei mwalowa tupwa ni ngano.30Mugaleke gakue pamope mpaka wakati wouna,wakati wo una nalowa kwabakiya babauna,"Wete mugatupwe manyei mugatabe makenda makenda ni kugayocha mwoto,na mwikusanyi ngano mulighala lyango.31Boka po Yesu abakiye mfano wenge. "Upwalume wa kumaunde ulandine na mbeyu ndebele nayo mundu atikwitola na kwipamda mung'unda wake.32Mbeyu ye njene sana kuliko mbeyu yenge yoti.Lakini mana ikoi lopokwa kulliko yoti mubustani,pana kati nkongo,mpaka kiyuni chenge iyumba mundambe yake.33Nga kaabakiya mfano wenge kai,"Upwalume wa kumaunde ubi kati mandibale ngalo gatweti mnwawa no yangabana ipemo itatu kwa bwembe mpaka ilole.34Aga goti Yesu atiabakiya nkati ya kipenga sa bandu petya mifano.Na bila mifano abatei kwa kilebe chochote kachabe.35Ayee ywabi na mana panga gote gabalongei manabii gaweze timya,palyo pabaite,naliwa yuwa nkano wango kwa mifano.Nalowa longela makowe galo iyilwe boka mumisingi ya dunia.36Mwisho Yesu kakileka sa kipenga sa bandu buya kaya,Anapunzi bake batikunyendelya ni kummakiya,"Utuyongoli mfano wa manyei ya kumigunda."37Yesu kayangwa ni ukoya,"Ywapanda mbeyu inanoga nga mwana wa Adamu.38Mng'unda nga dunia,mbeyu inanoga,aba nga bana ba utawala,Na manyei nga bana ba yolo nnau na kibii sakipandike nchela.39Na mauno ni mwisho wa dunia,babauna nga malaika.40Kati mwagabile kusanyilwa ni yoselwa mwoto,Nyo ngawabaa mwisho wa dunia.41Mwana wa Adamu alowa kwatuma malaika bake,ni kubaleta mu upwalume wake ni makowe gati gagasababilwe ni sambi ni balo babapanga makosa.42Balowa kwataikwa boti mulitanuli lya mwoto,na akwo kwalowa bana kilelo na tauna mino.43Na bandu bene haki bamelemetya,kati lisoba mu utawala wa Tate bake.Ywembe ywabii na makutu ni ayowe.44Upwalume wa kumaunde ubi kati akiba yabaiyembi mung'unda .Mundu atikuibona na kwiiya.Katika pulaika kwake ngayende pemeya kila cha bile nacho na kuupema ng'unda.45Kae Upwalume wa kumaunde ubi kati mundu jwapanga biashara ywapala madini gene thamani.46Paibweni yelo yene thamani,ayei bene ya kila kilebe abile nacho ni akapemia.47Upwalume wa kumaunde kati lupelele lwalubile kati ya bahari,no panga lukumba iumbe ya kila aina.48Palutweti lupelele baluhuti bwega.mwisho batanganite pae ngabakulya ilebe yoti kati ya chombo lakini yango thamani baitaikuli kutalu.49Yalowa baa nyonyonyo wakati wa mwisho wa dunia malaika balowa icha na kwabangana bandu abaya boka nkati ya bandu azuri.50Ni kwataikwa mulitanuli lya mwoto,kwalowabana ilelo no saga mino.51Mutangite makowe goti aga?Anapunzi kabayangwa,"Elo",52Boka po Yesu kabakokeya,"Kila mwandishi ywabile mwanapunzi wango wa utawala alandana ni mwene nyumba jwapiya mu'akiba yake ilebe yaayambe ni ya zamani.'53ikawa Yesu payomwoi mifano eyo yoti,atiboka pandupo.54Ni Yesu paikite pa nkoa wake apundisha bandu mu'sinagogi.Mwisho wake bende shangala no baya,"Kwako kwagapatike mapundisho gaa miujiza yee?55Mundu yoo nga yolo mwana wa selemala?Mariamu nga mao bake kwaa? nongo bake kwaa Yakobo,Yusuph,Simoni ni Yuda?56Ni alombo bake tubi nabo papano?Bai mundu yolo apeilwe kwako aga goti?"57Batichukya.Lakini Yesu atikuakokeya,"Nabii akosa kwaa heshima isipo kuwa kachake na panema wake.58Apangite kwaa miujiza yananchima maana bamwamini kwaa.

Chapter 14

1Muda woo Herode ayowine habari kuhusu Yesu.2Atikuakokeya atumishi bake,"Ayoo nga Yohana mbatizaji atiyoka boka mukiwo.Na yelo ngupu ibii kunani yake."3Maana Herode abile amoywite Yohana atabite na kuntaikwa muligereza kwa mwaa ya Herodia,nnyumbowe Filipo kaka bake.4Kwa kuwa Yohana atikuakokeya,"Alali kwaa kuntola ywembe panga nyumbowe."5Herode apala kumulaga lakini ayogwipe bandu kwa mwanja bamweni Yohana panga nabii.6Lakini lisoba lya abelekwile Herode paliikite mwanja wa Herode atiina pakatikati ya bandu ni kumpulaisa Herode.7Kwa yangwa ahadi yake kwo lapa panga alowa kumpeya chochote chalowa luba.8Baada ya kushauriwa ni mao bake,atibaya,"Nenga unipei ntwe wa Yohana mbatizaji mukikombe."9Mpwalume atisikitika kwa chalobite mwanja wake,lakini kwa kilapo chake,na mwanja bote babanile pachakulya pamope abaite panga ipangike.10Ayei tolelwa Yohana mbatizaji muligereza .11Lenga akatilwe ntwe wake ni kubeka musinia ni kumpeya yolo mwanja na kupeleka kwa mao bake.12Ni anapunzi bake batiicha kupotwa yeya yake ni yendya kusika,baadaye bayei kummakiya Yesu.13Ni ywembe Yesu payowine goo,ngaitenga buka pandu palo ngayenda nkati ya mashua kayende pandu paki yake.Ni kipenga sabandu pabatangite paile batekunkengama kwa magolo buka mjini.14Mwisho Yesu atiicha nnonge yabe abweni kipenga kikolo sa bandu.Aboni huruma ni kuwaponea matamwe yabe.15Paiikite kitamunyo anapunzi bake batiisa no baya,"Yeno nga sehemu ya lijangwa,na lisoba lipitike.Ukipei ruhusa kipenga cheno cha bandu bayende kijijini bakapemi chakulya.16Yesu ngaabakiya,"Ntopo haja yojenda kachake mwapei mwenga chakulya."17Ngaammakiya,"Pano tubile ni mikate mitano ni omba abele bai."18Yesu ngabaya,"Mwilete kachangu."19Nga Yesu kaabakiya mwabakiye bandu batame pae pamanyei.Katola mikate mitano ni omba abele.Kalinga kunani kumaunde,ngabariki no metwa na mikate ngaapeya anapunzi bake.Anapunzi ngabapeya kipenga sa bandu.20Ngabalya bote noyukuta.Boka po ngabatondwa ipande yoti ya chakulya na batweliye itondo komi ni ibele.21Balo babalile karibu alalume elfu tano bila kwa balanga alwawa ni bana.22Ngaabakiya anapunzi bayingi mumashua,wakati woo ywembe nga alanga kipenga kaboka kachake.23Baada ya kwalaga umati yenda kachake,aobwike kukitombe yoloba kichake.Wakati pachabile kitamunyo abile kwo kichake.24Lakini muda woo ngalaba yabile pakatikati ya bahari kebembeya kwa mwanja ya mawimbi,kwani mbonga yabi ngale.25Kilo cha kungoko Yesu abi karibu naika,katyanga nnani ya mache.26Anapunzi bake pabamweniu katyanga kunani ya mache,batiyogopa no baya,"Kinamani" ngabakemelya kwo yogopa.27Yesu ngaabakiya mara jimo,ngabaya,"Mwikaze!nganenga!Kana muyogope."28Petro kannyangwa ni kummakiya,"Ngwana mana itei wenga,uniruhusu niiche kwoo nnani ya mache."29Yesu kannyangwa ni kummakiya,"Icha." Petro ngapita nkati ya mashua nga tyanga nnani ya mache kuyenda kwa Yesu.30Lakini Petro pakayabweni mawimbi,atiyogopa,ngatubwa zama pae,ngapakema,"Ngwana,unilopwe."31Upesi Yesu ngaatabwa luboko lwake nga ntondobeya Petro,ni kummakiya,"Wenga imani yako njene.Mwanja namani wabi ni masaka?"32Na Yesu ni Petro bayingi mungalaba,ni mbonga ya kotwikupuma.33Anapunzi mungalaba ngabamwabudu Yesu no baya,"Kweli wenga wa mwana wa Nnongo."34Bapayomwile loka,baikite pannema wa Genesareti.35Ni bandu pa eneo lyoo pabatangite Yesu,batibakiyana kila sehemu ya bwega ni kwaleta atamwe woti.36Batikunnoba muno kuwa bakamwe ngobo yake,ni bengi balo bakamwi ngobo yake baponyike matamwe yabe.

Chapter 15

1Nga mafarisayo ni baandishi baisi kwa Yesu buka Yerusalemu,no baya,2"Mwanja namani anapunzi bako babomwa makowe ga apendo?Mana bauluwa kwa maboko gabe mana kaba lyaa chakulya."3Yesu kaayangwa ni kwabakiya,"Ni mwenga namani mwibomwa saliya ya Ngwana kwa sababu ya apendo winu?4Mana Nnongo atibaya,'Mwaeshimu tate bako ni mao bako,ni ywalongela ngananyata kwa tate bako ni mao bako,alowa waa.'5Lakini mwenga mubaya,'Kila ywaammakiya tate bake ni mao bake,'"Kila msaada walowa kupata uboka kachango sayeno zawadi buka kwa Nnongo,'"6"Mundu yo ntopo sababu ya kwamuishimu tate bake.Kwa aina yee mwitekwaniye likowe lya Nnongo kwa sababu ya masilai ginu.7Mwe mwalau,kweli kati Isaya mwabaite husu mwenga pabaite,8'Bandu baa baniheshimu kwaa nenga kwa mikano yabe,lakini mioyo yabe ibii kutalu na nee.9Baniloba bure kwa mwanja bapundisha mapundisho gabalangi bandu.'"10Nga likema likundi ni kwabakiya,"mubekani ni mutange-11Ntopo klebe chakiyingya munkano wa mundu chakinyeya mundu uchapu.Ila chakipita munkano,hacho gakinyenya mundu uchapu."12Nga anapunzi bake ngabayendelya no baya,ngabalongela ni Yesu,"Je!,utangite mafarisayo pabayowine lelo likowe litikwalumiya?"13Yesu kayangwa ni kwabakiya,"Kila mtombo wa kotwike panda lalebango ba mbinguni aupandike kwaa walowa luputwa.14Mwaleke kichabe,bembe viongozi bange minyo,Ni mundu ngeminyo mana kampeka ngeminyo aupandike nyine bote abele batumbukya mulembwa."15Petro kayangwa ni kummakiya Yesu,"Utubakiye twenga maana ya mfano goo.16Yesu kayangwa,"Na mwenga mnelewite kwaa?"17Mwenga mwabona kwaa kila chakiyenda mukano kipetya nndumbo na yenda kulindi?.18Lakini ilebe yoti yaipita mukano ipita nkati ya mwoyo.Ngainyenya uchapu.19Kwa mwanja mumwoyo ipita mawazo mabaya,bulaga,umalaya,usalati,bwii,umbeya,ubocho ni matukangano.20Aga nga makowe gaganyenya mundu uchapu lakini lya bila uluwa maboko kumpanga kwaa mundu uchapu."21Yesu ngaboka pandu palo kayenda kutalu yenda upande wa Tiro na Sidoni.22Linga aichi nnwawa ywakanani buka upande woo ngakemelya kabaya,Unihurumiye,Ngwana,Wa mwana wa Daudi,mwinja wango ateswa muno ni nchela."23Lakini Yesu anyangwi kwaa kikowe,anapunzi bake kabaisa ni kunnoba,kakabaya,"Mumoye ayende kachake,mana atupangyandoti."24Yesu kayangwa ni kuabakiya,Nitumilwe kwaa kwamundu ywoywoti ila kwa ngondolo babaobite ba munyumba ya Israel."25Lakini atiicha no lita nnonge yake,ngabaya "Ngwana uniyangatiye"26Ati kunyangwa no baya,"Inogite kwa tola chakulya cha bana na kwataikulya mabwa,"27Ngabaya,"sawa,Ngwana,hata nyoo mabwaa achene lyaa chakulya chakitomboka pameza ya ngwana wabe."28Nga Yesu kayangwa no baya,"Nwawa,imani yako ngolo.Naipangilwe kachako kati ya ywapala."Ni mwinja wake ngapona kwa muda wo.29Yesu atiboka mahali palo ni yenda karibu ni bahari ya Galilaya.Boaka po ayei pakitombe no tama kwoo.30Kipenga kikolo sa bandu chayei kachake,ni kunelya iwete,bangeminyo,mabubu,babalemile na benge,bababile atamwe baabekete pama ngologa Yesu lenga aponeye.31Ni kipenga satisangala pabamweni mabubu kabalongela,ilema kababa akoto,iwete kabayenda na bangeminyo kabalola.Batikumsifu Nnongo wa Israel.32Yesu ngaakema anapunzi bake kaakokeya,"Nikiboni huuruma chelo kipenga cha bandu,kwa mana chabile na nenga masoba gatatu bila lya kilebe chochoti.Niwesa kwaa kwalaga bayende bila lyaa,bakana induka mundela."33Anapunzi bake,kabammakiya,"Kwaako kwatuweza pata mikate yanyansima na pano papongote yo yukuta umati nkolo kiasi cheno?34Yesu kaakokeya,"Mubile na mikate ilenga? kabayanywa,"saba ni omba achene."35Yesu ngabakiya mwabakiye bandu batame pae.36Atweti yelo mikate saba na balo omba achene ni baada ya shukuru,ngaimetwana na kwapeya anapunzi bake.Anapunzi bake ngabapeya bandu.37Bandu boti kabalya ni yukuta,ngaba kusanya ipande ya kulya yai igalile ipande ipande,yalweli itondo saba.38Boti bababile analome elfu ncheche bila alwawa na bana.39Boka po Yesu kaalangya bayende kachabe ni kujingya mungalaba ni yenda sehemu ya Magadani.

Chapter 16

1Mafarisayo ni masadukayo batikun'yendya Yesu ni kun'geya apange ishara boka kumaunde.2Lakini Yesu kabayangwa ni kuabakiya "Pakibile kitamunyo mubaya panga hali ya upepo sapi,kwa mana kunani kwakongolwike.3Na kindai mwenda baya ,Hali ya upepo leno inanoga kwa kuwa kunani kukele na maunde ngati wekelya kunani kwoti!Mwenda kutanga mwakubile kunani,lakini muweza kwaa tanga ishara ya nyakati.4Kibeleko kichapu ni cha umalaya kipala ishara,lakini ntopo ishara yeyoti yailowa peyelwa,isipokuwa yelo ya Yona,boka po Yesu kabaleka ni kuyenda kachake.5Anapunzi baisi upande wana ibele,lakini balibalile potw a mikate.6Yesu kaabakiya,"Mwitahazari ni mube makini no kwo lola mafarisayo ni masadukayo."7Anapunzi ngabalaluyana na kababaya,"Kwa mwanja tupotwi kwaa mikate."8Yesu atangite sabawasa no baya,mwenga mwabene imani njene,mwanja namani muwasike no bakiyana kati yinu no baya panga kwa mwanja tupotwi kwaa mikate?9Je mutanga kwaa au muna kombokya kwaa yelo mikate mitano kwa bandu elfu tano,ni itondo ilenga muikusanyile?10Au mikate saba kwa bandu elfu ncheche,ni itono ilenga yamwaputwike?11Ibile kitiwi panga munatanga kwaa yopanga nabile nilongela na mwenga kunani ya mikate?mwilendele na mwiazali na lola kwa mafarisayo ni masadukayo."12Ngabatubwa tanga panga kumbe abakiya kwa husu kuazari ni mikate yai loi,ila kwiazari na mapundisho ga mafarisayo na masadukayo.13Wakati Yesu paikite ku'Kaisaria ya Filipi kaalaluya anapunzi bake kabaya,"Bandu bakoya mwana wa mundu nga nyai?14Kababaya,wenge wakukema Yohana mbatizaji,benge bakukema wa Eliya,ni benge,bakukema Yeremia,au wa nabii yumo wa manabii.15Kaabakiya,ni mwenga mwanikema nenga na nyai?16Simoni Petro kabaya,"wenga wa Kristo mwana wa Nnongo ywa bii nkoto."17Yesu kan'yangwa ni kunkokeya,"Utibarikilwa wenga wa Simoni Bar Yona,kwa mana miyai ni nyama yongolike ale,ila Tate bango ywaabile kumaunde.18Na nenga nendakubakiya panga wenga wa Petro,ni kunani ya liwe linalowa kulichenga likanisa lyango.Milwango ya kuzimu yalishinda kwaa.19Nikupeya wenga funguo ya utawala wa kumaunde.Chochoti ukipangite mu'dunia chatapilwa hata kumaunde,ni chochote chawalowa kukiyowa mu'dunia chalowa yongolewa ni kumaunde.20Boka po Yesu kababakiya anapunzi bake kana mwam'bakiye mundu ywoywoti panga ywembe ni Kristo.21Boka muda woo Yesu atumbwi kuwabakiya panga lazima ayende Yerusalemu,yoteselwa na kwa makowe ganansima mumaboko ga apindo ni apindo ga makuhani ni aandishi,bulangilwa ni yoka lisoba lyene tatu.22Yesu kamtola Petro pambwega na kumkalipya kummakiya,"Likowe le libekutalu na wenga,Ngwana,hale kana libiti kachako.23Lakini Yesu atigalambuka ni kummakiya Petro,ubuyangane nchogo yangu nchela!wenga wa kibo kachango,kwa kuwa ujali kwaa makowe ga Nnongo,ila makowe ga bandu."24Boka po Yesu kaabakiya anapunzi bake,"Mana mundu ywoywoti ywapala kunikengama nenga,lazima aikane mwene,aupotwe msalaba wake,ni anikengame.25Kwasababu ywapala kugaokoa maisha gake alowa gaobeya,na kwa ywoywoti ywa abeya maisha gake kwa ajili yango alowa galamiya.26Je!faida gani ywalowa ipata mundu mana aipatike dunia yoti lakini aobiye maisha gake?27Kwa maana mwana wa Adamu alowa icha mu'utukufu wa Tate bake na malaika bake na Ywembe alowa kunepa kila mundu lengana na matendo gake.28Kweli nenda kummakiya baazi yinu mwamuyemi paa,mwalowa paya kwa kiwo mpaka pabamwona mwana wa Adamu kaicha mu utawala wake.

Chapter 17

1Lisoba lya sita Yesu atikuwatola pamope ni ywembe Petro,Yakobo,ni Yohana nnunawe,kaatola mpaka kunani ya kitombe kilacho.2Atibadilishwa nnonge yabe.Kuminyo yake kwatimelemeta kati lisoba ni ngobo yake yabonekine yamelemetya kati bweya.3Linga halo bapitike Musa ni Eliya,kalongela nakwe.4Petro kayangwa ni kummakiya Yesu,"Ngwana,bora kachitu twenga tube pano.Mana upendile,twalowa chenga pano ibanda itatu-chimo chako,chimo cha Musa ni chenge cha Eliya."5Wakati kabalongela,linga liunde lyuu lyatikwawekelya,na linga ngalipita lilobe buka muliunde kai baya,"Ayoo nga mwana wanga ywanimpendile na ywembe mumpekani."6Anapunzi bake pabayowine ago,ngabatula baye wakukama ni batiyogopa muno.7Boka po Yesu klaisa kuwakamwa ni kuabakiya,"Katukange wala kana muyogope."8Kabakakatuka kabalolekeya kunani lakini bamweni kwaa mundu ila Yesu kichake.9Napabile kabauluka kukitombe,Yesu kaalangya,"Kana mwabaye husu mwamugabweni mpaka mwana wa Adamu kayoka boka mu kiwo.10"Anapunzi bake batikunaluya,kababaya,"Mwanja namani aandishi babaya panga Eliya alowa isa wete?11Yesu kayangwa kuabakiya,Eliya alowa isa kweli na alowa buyanganiya makowe goti.12Lakini biamakiya mwenga,Eliya ayomwile icha,lakini bamtangite kwaa-Badala yake,bampangii makowe ngabapala bembe.Nga nyo mwana wa Adamu alowa teseka kwa maboko gabe."13Nga anapunzi bake batangite panga alongelange habari ya Yohana mbatizaji.14Paikite pa kipenga sa bandu,mundu yumo atikuwayendelya,apigite magoti nnonge yake,ni kummakiya,15"Ngwana,umonii lwongo mwana wango,maana abi ni kyunda unda no teswa muno mana mara ganansima atombokya mumwoto au mumase.16Nanetike kwa anapunzi bako,lakini bawezike kwaa kumponeya.17Yesu kayangwa,"Mwenga mwaubelei wange aminiya na chakiaribike,nilowa tama namwenga hata bakibawi?nnete hapa kwango."18Yesu atikumkemya nchela nga mmoka munchembe aponi buka saa yelo.19Ni anapunzi banyendeli Yesu kwa siri ni kunnaluya,"Mwanja namani twenga tushindwe kumponeya?20Yesu kaabakiya,"Kwasababu ya imani yinu njene.Kweli nenda kuwamakiya,mana mwa baa na imani hata njene kati nombo ya mbeyu ya haradari mwalowa kukibaya kitombe cheno,boka apa na uyende kolo,na wembe walowa ama chalowabaa kwa kilebe chachalowa shindikana kachinu.21(Muzingatie:makowe ga mstari wa 21 "lakini aina yee ya nchela awezekana kwaa boka,ila kwa loba na funga" gabonekana kwaa ukurasa wa zamni)22Wakati pabile bado Galilaya,Yesu kabakiya anapunzi bake,"mwana wa Adamu alowa yeyelwa maboko ga bandu.23Nalowa kumulaga,na lisoba lineitatu ayoka."anapunzi batihuzunika muno.24Na pabaikite Kapernaumu,bandu babakusanya kodi ya nusu shekeri kaban'yendelya Petro no baya,Je mwalimu winu endalipa kodi ya nusu shekeli?25Kabaya,Yesu kalongela na Petro wete no baya,uwacha namani Simoni?afalme ba dunia,pokya kodi au ushuru buka kwa nyai?Kwa balo babatawala buka kwa ageni?26Wakati Petro pabaite,"buka kwa ageni" Yesu kammakiya,kwahiyo atawaliwa batiboyelwa kulepi.27Lakini kana tuwapange atoza ushuru kabapanga sambi,yenda kubari,taikulya ndoano na unopwe yulo omba ywalowa isa ywa kwanza wanyamiye kano wake,walowa kwibona shekeri jimo.witole na akapei atoza ushuru kwa ajili yango na wenga.

Chapter 18

1muda woo anapunzi bake batiicha kwa Yesu ni kummakiya,"Nyai ywabile nkolo mu'utawala wa kumaunde?"2Yesu kaankema mwana nchunu kammeka nkati yabe,3No baya,"Kweli nenda kuamakiya,mana mukotwike tubu no panga kati mwabana alele muweza kwaa jingya mu utawala wa Nnongo.4Kwa eyo woywote ywalowa kuuluya kati mwana mnele,mundu kati ywo nga nkolo mu'utawala wa kumaunde.5Ni mundu ywoywoti ywalowa kumpokya mwana mnele kwa lina lyango anipokya nenga.6Lakini ywoywoti ywasababisha jumo kati ya alele aba babaniaminiya asi,yalowa panga bora kwa mundu ywp liwe likolo lyo sangya likatabilwa paingo yake ni,tumbukilwa mu'bahari.7Ole kwa dunia kwasababu kunumiya!kwa mana ntopo namna kwa wakati wo icha,lakini ole kachake kwa mundu yolo wakati woo yaicha kwaajili yake!8Kati luboko lwako lutikusababisha kukwazika,ukate ni utaikwe kutalu ni wenga bora kachako wenga jingya muuzima ubile ntopo luboko au kilema,kuliko taikulikwa mumwoto wa machoba gangunganikwa ubile na maboko goti na magolo goti.9Liyo lyako mana likukoseyite,ulitupwe na ulitaikwe kutalu ni wenga.Bora kachako wenga ujingii mu uzima na liyo limo,kuliko taikuliwa kumwoto wa masoba yangeyomoka ubile ni minyo yoti.10Linga panga kana mwazarau jumo ywa achene baa kwa mana nenda kuwamakiya panga kumaunde kwii na malaika bembe masoba goti,kaba ulolekeya kuminyo kwa Tate bango ywabile kumaunde.11(Mugakamwe:Makowe gagabonekana kati ga mistari ya 11,"Kwa mwanja mwana wa Adamu atiicha lopwa chelo chachaobite."ngabonekine kwa manakala bora ya zamani)12Muwaza namani?Mana itei mundu abi na ngondolo mia jimo yumo aobe,Je!aweza kwaleka tisini na tisa ya kitombe na yenda kwapala yolo yumo ywaobite?13Na mana amweni,kweli nenda kuwamakiya,alowa kumpulaikya kutiloo tisini na tisa babakotwike obe.14Nga nyo mapenzi kwaa ga Tate binu ywa kumaunde panga kati ya yumo ywa achene ba baobe.15Mana nongo wako akukoseite,uyende,ukanobe akusami abile kichake.Mana akuyowine wapanga ukelebwiye nnongo'wo.16Lakini mana akuyowine kwaa,wapotwe alongo benge abele au atatu mana kwa mikano ya ashahidi abele au atatu kila likowe liweza yomoka.17Na mana asalawile kukupekaniya,ulibakiye li'kanisa likowe lyoo,mana asalawite kae kulipekaniya likanisa,bai na abe kati mundu wa dunia na ywalonga ushuru.18Kweli nenda kuamakiya,chachatabilwa mu'dunia na kumaunde kilabilwe na chochote chachayongoyelwe mu'dunia na kumaunde kiyongolike.19Kae nenda kuamakiya panga bandu kati yinu mana bayeketyaniye kunani ya kikowe lyolyote mu'dunia kabaloba,halyo20Tate bango ba kunani alowa panga. Kwa mwanja abele au atatu mana bakusawike pamope kwa lina lyangi,Ne nibi pakati kati yabe.21Na Petro kaisa na kummakiya Yesu,"Ngwana,mara ilenga nongo wango mana anikoseite na nenga nimsami?Hata mara saba?22Yesu kammakiya,"Nikubakiya kwa mara saba,lakini hata sabaini mara saba.23Kwa mwanza nyo utawala wa kumaunde ni sawa na tawala pulani ywapalage lekebisha esabu buka kwa atumwa bake.24Paatumbwi lekebisha esabu,mtumwa yumo batikunnetya kachake na ywembe alonge lwage talanta elfu komi.25Mana abile nacho kwaa Cleopata,Ngwana wake alangi apemeyelwe,nyumbowe bana bake na kila kilebe chabile nacho,na alepe.26Nga aywo mmanda ngalabukya,apiyite magoti nnongi yake kabaya," Ngwana unipumiliye nenga,nalowa kukulepa kila kilebe'.27Nga aywo Ngwana wa mmanda ywo,mana abina uruma,atikunneka na kusamwa deni lyo28Lakini mmanda ywo atiboka na kumpata mmanda yumo katika amanda benge,ywa nnongage dinari mia.Atikumwuta,na kunkaba pa'ingo,na kumakiya,"Unilepe chanikulenga.'29Lakini yolo mmanda ywenge atikukilikitya ni kunnoba muno,kabaya,"Unipumiliye,nalowa kukulepa."30Lakini mmanda ywa kwanza atikana.Badala yake ayei kuntaba kuligereza,paka palepa deni lyake.31Pababweni amanda wenge chelo chakipangite.Batikasirika muno Batiisa ni kummakiya Ngwana wabe kila kilebe chakipitike.32Boka po ngwana wa atmanda yolo ankemite,ni kummakiya,'wenga wa mmanda mmaya,nitikusamya wenga lideni lyako lyoti kwa mwanja wati niloba muno.33Ywabile ni wenga ukaba na huruma kwa mmanda nyino kati nenga mwanikuhurumiye wenga?34Ngwana wake atikasirika muno ni kwapeya askari watesa mpaka apalepa lideni lyake.35Eyo nga Tate bango ba kumaunde ngabalowa panga,manaite nkolikwe samyana mwalongo sika kwa mwoyo winu".

Chapter 19

1Yapiti wakati Yesu payomwi makowe go,ayei Galilaya na ayei kupaka wa Yudea nnonge ya libende lya Jordani.2Kipenga kikolo chatimkengama,na atikwaponiya kwo.3Mafarisayo gabauyendelya,kabampaya,kabammakiya,"Je halali mundu kunneka nyumbowe kwa sababu yoyoti?4Yesu kayangwa ni kwaabakiya,"Musomite kwaa,panga ywembe ywaumbite hapo pakwanza aumbite nnalome ni nwawa?5Na kae kabaya,'Kwasababu ya nnalome alowa kunneka Tate bake ni mao bake no longela na nyumbowe,ni abele balowa ba mundu yumo?'6Kwahi abele kwaa kae,Ba chalumbine Nnongo,mundu yoyoti kana atenganishe."7Ngabamakiya,"Tubwe mwanza mani Musa atubakiye tupiye hati ya talaka na kunneka?"8Ngabakiya,kwa sababu ya nonopa kwinu kwa mwoyo Musa atikuarusu kwaleka akina yumbo binu,lakini boka zamani yabinyo kwa.9Nenda kumakiya,jwalowa kunneka nyumbowe,ila kwa mwanza amalaya na katola ywenge,enda zini.Nalome ywalowa kutola nwawa ywalekilwe endazini."10Anapunzi kabammakiya Yesu,"manaibile nyoo kwanalome ni nyumbowe,bora kutoka tolakwe".11Lakini Yesu kaabakiya,"Mundu kwaa ywaweza tama kichake,ila kwa balo babapeyilwe.12Kwasababu babile benembende bababelekwile buka ya mao babe.Ni kae kwi na bene mbende babaipangile kwa sababu ya utawala wa kumaunde ywaweza pokwa mapundisho ga na agapoki."13Alafu baneti baadhi ya bana achene linga abeki maboko kunani yabe na kwalolya,lakini anapunzi bake bende kwakerebuya.14Ila Yesu atikwabakiya,"Mwaleke bana achene,wala kana mwakanikiye icha kachango,kwamana utawala wa kumaunde ni wa bandu kati baa.15Ni ywembe nga abekya maboko gake kunani yabe,na mwisho ngaboka palo.16Linga mundu yumo kaisa kwa Yesu na kumakiya,mwalimu kikowe gani kinanoga champalikwa panga linga nipate jingya kukoto wa wange yomoka?17Yesu ngamakiya,mwanja namani unilaluya kila begani kinanoga? kwi na yumo bai ywabile mwema lakini mana upendi kupata ukoto,mwikamwe saliya ya Nnongo."18Yolo mundu nganaluya,saliya yako?Yesu ngabaya,kana usalau,kana wabe malaya,kana wabe mwii,kana walongela ubocho.19Uwaeshimu Tate bako na mao bako,na upende jilani wako kati mwawipendi wa mwene."20Mundu yolo ngammakiya,'Makowe goti nigakamwile.Bado nipalikwa kinamani?21Yesu ngamakiya,mana kupala ube wa mkamilifu,yenda,ukapemeye yobile nayo,nawapei maskini,na walowa baa na akiba ya kumaunde.Alafu wiche unikengame."22Lakini kijana yolo payowe galo gamakiye,atiboka kwo uzunika,kwa mwanja abi na mali yanansima.23Kae nenda kaamakiya anapunzi bake,"Kweli nenda kuamakiya,ngumu kwa mundu tajiri jingya,mu'utawala wa kumaunde.24Kae nenda kuamakiya,rahisi ngamiya petta palembwa lya sindano kuliko tajiri jingya mu utawala wa Nnongo."25Anapunzi pabayowine ago,batisangala muno no baya,"Nyai le ywapala okoka?"26Yesu atikwalinga no baya,kwa alyo liwezekanika kwaa,lakini kwa Nnongo goti gendawezekana."27Petro nganyangwana kumakiya,linga twilei yoti na kukukengama wenga,kilebe gani chatulowa kukipata?"28Yesu kayangwa,"Kweli nenda kuwamakiyanga,ywembe ywanikengama nenga,mubelei wayambe wakati mwana wa Adamu palowa tama pakitengo cha utawala cha utukufu wake,na mwenga mwabembe mwalowa tama paitengo kumi na ibele ya enzi,kwahukumu makabila komi ni ibele ya Israeli.29Kila mundu yumo ywailei nyumba,kaka,mnombowe Tate bake mao bake,bana na mingunda kwa ajili ya lina lyango,alowa wapokiya mara mia na kurithi ukoto wangeyomoka.30Lakini baingi bababile bakwanza balowa bamwisho,na bababile bamwisho baba ba kwanza.

Chapter 20

1Kwa maana utawala wa kumaunde ufanine na ywautawala ng'unda,ywayumwika kindae na mapema linga apeleke ibarua kung'unda wake wa mizabibu.2Baada ya yoyeketyana nabo dinari jimo kwa kuwa,abayite bayende kung'unda wake wa mizabibu.3Ayuin kae baada ya masaa gatatu ni abweni apanga kazi benge bayemi bila kazi karibu na soko.4Ngabakiya na mwenga muyende kung'unda wango wa mizabibu na chochoti chakibi alali nalowa kunepa."Nga nyo bayei panga kazi."5Ayei kae baada ya masaa sita,ni kae katika masaa tisa,apangite nyonyonyo.6Mara yenge kai majira ya saa komi ni jimo atiyenda ni kwakokeya bandu benge bayemi bila kazi ya Atikwabakiya,"Mwanja namani muyei paa bila panga kazi lisoba lizima?7Kabankokeya,kwa sababu ntopo mundu ywoywoti ywatuajiri.Akabakokeya,"mwenga kae muyende katika ng'unda wa mizabibu.'8kitamunyo,mwenye ng'unda wa mizabibu asimamizi bake,wakeme apanga kazi walepe mishahara utubwa wa mwisho mpaka wa kwanza.9Pabaisi babayei saa komi ni jimo,kila mundu apeyilwe dinari.10Pabaisi apanga kazi ba kwanza bawasage balowapala yanansima lakini bapoki kila mundu dinari jimo.11Baada ya pokya kila mundu malepo gake,batikunlalamikya mwene ng'unda.12Kababaya 'haba apanga kazi bamwisho batumi lisaa limo bai yabapangite kazi,lakini walupitae Katitwe twenga tupotwi mizigo nzma na lumia na liumu.13Lakini mwene ng'unda kayangwa nikummakiya yumo nkati yabe,'Wa bwiga wango,mbangite kwaa likowelibaya.Je!Tuyeketyanikwe kwaa na nenga panga dinari yimo?14Upoki chelo chakibile halali yako ni uyende kachako.Puraha yango kwa apeya aba anapunzi babayei mwisho sawasawa ni wenga.15Je kana ibi haki kwango panga chelo chanikipala na mali yango? Au liyo lyako lilau kwa mwanza nenga na mwema?16Nga nyo wa mwisho aba wa kwanza ni wa kwanza abi wa mwisho."17Yesu pabile kaboka kuyenda Yerusalemu apotwi ni anapunzi bake komi ni ibele pambwega,ni mundela kabakokeya,18"Linga tuyenda Yerusalemu,ni mwana wa Adamu alowa abilwa mmoko ga akolo ba makuhani na baandishi.Balowa kumwukumu kiwo.19Na balowa kumpiya kwa bandu ba mataifa ili kun'geya,kunkombwa ni kunikongeara.Lakini baada ya masoba gatatu alowa yoka."20Ni mao bake Zebedayo aichi kwa Yesu na bana bake.Atikilitika nnonge yake ni kunnoba kilebe boka kichake.21Yesu kaankokeya,"Upala namani?" kaamakiya "Ulazimishe panga aba bana bango abele batame,yumo atame liboko lya kummalyo ni ywenge luboko lwako lwa kukeya mu'utawala wako.'22Lakini Yesu kayangwa ni kubaya,"Ulangite kwaa chaukiloba. Je wenda weza kukinywelya kikombe saniweza nywelya nenga? Ngababaya,"Twenda weza."23Kabaakokeya,kikombe chango hakika mwalowa kukinywelya. Ila tama luboko lwangu lwa kumalyo ni tama luboko lwango lwa kukeya kazi yangu nenga kwaa,ila balo babayomwile changulilwa ni Tate bango."24Anapunzi benge komi pabayowine ago,bati chukya muno kwa bana balo abele.25Lakini Yesu atikuwakema bene nakwabakiya "Mutangite panga atawala ba mataifa kwa kwalazimisha,ni apendo babe kwitimiza mamlaka kunani yabe.26Lakini kana ipange nyoo kachinu.Badala yake,ywoywote ywapala panga mpindo pa nkati jinu lazima abe mtumishi winu.27Ni ywalowa panga ywa kwanza kati yinu lazima abe mtumishi winu.28Kati mwabi Mwana wa Adamu aichi kwaa kutumikilwa,ila tumika na kupiya mwomi wake panga ukombozi kwa bingi."29Wakati kaba buka Yeriko,kipenga kikolo sa bandu chatikuwakengama.30Bababweni ipofu abele batami bwega ya ndela.Pababweni Yesu endapita,batikemelya no baya,"Ngwana,Mwana wa Daudi,utuponeye."31Lakini kipenga satikwabendya,na kwabakiya mukotoke,hata nyo,batikemelya lilobe likolo no baya,"Ngwana,Mwana wa Daudi,utuponeye."32Mwisho Yesu atiyema atikwakema ni kwalalaya,"Mupala niatende namani?"33Kabankokeya,"Ngwana tupala tubone."34Bai Yesu,kaumiya mwoyo wa huruma,kagakunywa minyo gabe,sa yoyo,kabalolekeya kabankengama.

Chapter 21

1Yesu ni anapunzi bake baikite karibu ni Yerusalemu na bayei mpaka Bethfag,kukitombe sa mizeituni,Boka po Yesu ngatumite anapunzi bake abele,2Kabakokeya,"Muyende kukijiji cha kibii nnonge,na mwalowa kummona mwana wa mbonda bantabite palo,mukamwunde na kuniletya.3Mundu mana kanaluya mwammakiye,'Ngwana indakumpala' ni mundu ywo alowa kunneka na mwuiche nakwe."4Likowe lyoo lyapiti lyalibaite nabii lazima litimye.Kabakokeya,5Mum'bakiye mwale Sayuni.linga,mpwalume wako endaicha kachinu,mnyenyekevu na ampoki mwana wa mbonda,mwana wa mbonda mnele.6Mwisho anapunzi bati buka no panga kati Yesu mwalangile.7Baneti mbonda na mwana wake,no tandika ngobo na Yesu ngampokya.8Bingi nkati ya bandu balandike ngobo yabe mundela na benge batekwi matawi ga mikongo no tandika mundela.9Kipenga satilongolya Yesu na babamwindikiyae kabayoba,kabaya,"Hosana Mwana wa Daudi umebarikiwa ywaisa kwa lina lya Ngwana.Hosana kunani muno.10Yesu paikite Yerusalemu,mji woti watishtuka no baya,"Hayo wa nyai?"11Kipenga chayangwa,"Hayo nga Yesu nabii,boka Nazareti ya Galilaya."12Na mwisho Yesu ajingii mu'nyumba ya ibada ya Nnongo.Atikwapiya panja bote bababile kabapema no mpemeya mu'hekalu.Nga nokwa meza yabang'andae kamali na itengo ya babapemeyange ngunda.13Kabakokeya,"Yaandikilwe,nyumba yango yalowa kemelwa ya maombi.Lakini mwenga mwipangite lipango lya anyang'anyi."14Boka po ipofu ni ilema batikumwisilya muhekalu,ni ywembe atikwaponiya.15Ila apindo ba makuhani na aandishi pababweni maajabu agapangite,na pabayowine bana kabapanga ndoti muhekalu na kubaya,"Hosana mwana wa Daudi," batikasirika muno.16Batikumakiya,"Uyowine chabakibaya haba bandu?"Yesu ngabakiya,"Elo! Lakini muna wai kwaa soma,buka munkano wa aba bana na bana alele baba yonga benda sifu kinanoga?"17Boka po Yesu atikwaleka no yenda panja ya nnema akwo Bethania na agonjike kwokwo kwo.18Kindae kabuyangana,boka mjini,abweni njala.19Abweni mtini bwega ya ndela.Atikuuyendea,lakini alibweni kwa litunda nnani yake ila makapi,atikuubakiya,"Buka lino kana wapambike kae." na mtini wene watiyoma.20Anapunzi pababweni,batishangala no baya,"Ibi kitiwi mkongo utiyoma mara jimo?21Yesu kayangwa no kwabakiya,"kweli nenda kwamakiya,mana mubile na imani bila mashaka,mwalowa panga zaidi ya nkongo,mwalowa kukibakiya kitombe chelo kiboke kikatumbuki mu'bahari,ni yalowa pangilwa.22Chochote cha mwaloba kwo salya,mana muaminile mwalowa pakya."23Yesu paikite muhekalu,apindo ba makuhani ni apindo babandu batikunyendelya wakati kapundisha na kunnaluya,"Kwa ngupu gani upanga makowe aga? Na nyai ywakupei mamlaka ago?24Yesu kayangwa ni kuamakiya,Na nenga mbala kwanaluya linga liswali limo. Mana mwalowa kunibakiya,ni nenga nilowa kuwabakiya ni kwa ngupu ilenga nipangite makowe aga.25"Ubatixo wa Yohana waboka kumaunde au kwa bandu?"Kabakokeyana bene,kababaya,mana tubaye uboka kumaunde,'apala kutumakiya kwanini tuuaminite kwaa?'26Lakini mana tubayite,'uboka kwa bandu,'twalowa yogopa kipenga sa bandu,mana bote bamweni Yohana kati nabii."27Boka po batikunkengama Yesu bakibaya,"Tutangite kwa" kabakokeya,"wala nenga niamakiya kwaa ngupu gani nipanga makowe aga.28Lakini muwaza namani?Mundu mwene bana abele.Kayenda kwa yumo ni kummakiya,'Mwana wango,nenda ukapange kazi kung'unda wa mizabibu.29Lino mwana kayangwa no baya,'niyenda kwaa.' Lakini baadae atibadilisha mawazo gake ni kuyenda.30Na mundu yo ayei kea mwana wake ywana ibele ni kumakiya kati ywa kwanza. Mwana ayo kayangwa na kummakiya,nilowa yenda ngwana,' lakini ayendike kwaa.31Ywaako kati ya aba abele ywapangite chakipendike tate bake?,Kababaya,mwana wa kwanza." Yesu kabakokeya,"kweli nenda kuamakiya baba kusanya ushuru ni amalaya balowa jingya mu'utawala wa Nnongo bila mwenga jingya.32Kwa mana Yohana aichile kwinu kwa ndela inyookile,lakini mwenga mwangana mwamini,wakati babakusanya ushuru ni amalya batikumwamini.Na mwenga,pamubweni aga gapangite,muweza kwaa kutubu ili badae mwamini.33Mupekani mpwano wenge.Pabile ni mundu mwene lieneo likolo lya bwe.Apandike mzabibu pawaegelile,atumite baadhi ya apanga kazi bake kwa balo akulima ba mizabibu yotola mizabibu yake.34Wakati wa mizabibu ikaribu na kwiuna,atumite atumishi kwa akulima wa mizabibu yotola mizabibu yake.35Lakini akulima ba zabibu ngabatola balo atumishi bake batikumkombwa yumo,batikum'bulaga ywenge,ni yumo bamkombwi ni maliwe .36Kwa mara yenge,mmiliki atumite atumishi benge,banansima zaidi ya balo bakwanza lakini akulima wa mizabibu bapangite kati balo ba kwanza.37Baada ya ago ngwana yolo atumite mwana wake,kabaya,"kwasababu ywa mwana wango balowa kumweshimu."38Ila akulima ba mizabibu pabamweni kijana yolo,kababakiyana,"Hayo nga mrith,muiche,tumulage ni kumiliki urithi.'39Kabampotwa,kabantaikulya panja ya ng'unda wa mizabibu ni kummulaga.40Je!mwene ng'unda wa mizabibu paalowa icha,alowa kwapanga buli akulima ba miabibu?"41Atikwabakiya,"alowa kwabomwana hobo bandu abya kwandela inanyata muno na mwisho alowa kukodisha ng'unda wa mizabibu kwa akulima bingi payalowa kelya."42Yesu kabakokeya,"Munasoma kwa maandiko,liwe lyabalikani aandishi libile liwe likolo lya papembe Alii lyapitike kwa Ngwana sangala paminyo gitu?'43Nga nyoo nganimakiya,utawala wa Nnongo ulowa boloywa buka kachinu na peyelwa mataifa genge gaga jali malunda gake.44Ywoywoti ywalowa tomboka kunani ya liwe lyo alowa tekwanika ipande ipande na kwaywoywoti lyalya mtombokya,lyalwa kumtimba."45Akolo ba makuhani na mafarisayo pabayowine mifano yake batangite alongelya bembe.46Lakini kila pabapalage kummoywa bakiyogopage kipenga,kwa mwanja bamonage kati nabii.

Chapter 22

1Yesu atilongela nabo kae kwa mipwano. kabaya,2"Upwalume wa kumaunde ulandine na utawala ywa andaite shughuli ya ndoa ya mwana wake.3Atumite atumwa bake kwakaribisha babakokwile isa kusherehe ya ndoa,lakini baisi kwaa.4Mpwalume atumite kae amanda wenge,kabakiya,"Mwabakiye babakokilye linga nitayarishe chakulya,Fahali ni ngombe wango ywa nenipe batikuchinja,na ikowe yote ibi tayari,muiche kushughuli ya ndoa."5Lakini bandu abo baisi kwaa kwa muda wabakemilwe.Benge bakelebuka kumigonda yabe,ni benge bayei kubiashara yabe.6Benge bagalambuki amanda ba pwalume na kwa tania na kwaula ngobo.7Lakini mpwalume atikasirika.Atumite lijeshi lyake,atikwabulaga balo bababulage ayabe na kutiniya nnema wabe kwa mwoto.8Alafu abakiye atumwa bake,"Ndowa ibii tayari,lakini banakokite bafaika kwaa.9Kwa eyo muyende pamalekano ga ndela ngolo,mukakoke bandu benge,kadiri yaiwezekana baise mu sherehe ya ndoa."10Atumishi kabayenda kundela ngolo na kwa karibisha bandu bote bababweni,azuri na abaya.Eyo ukumbi wa ndoa watweli ageni.11Lakini mpwalume payingile kuwaloalageni,amweni mundu yumo aweti kwaa sare ya ndoa!12Mpwalume atikunaluya,"Mbwiga,uwezike kwaa jingya mono muukumbi bila sare ya ndoa?' Nga mundu ywo ayangwi kwaa kikowe chochote.13Nga mpalume kaabakiya atumishi bake,"Muntabe mundu ywoo maboko gake na magolo ni mukantaikwe panja kulubendo,akwo kwaba ni kilelo ni tauniya mino.14Kwa mwanja bandu banyansima bandakemelwa,lakini ateule ni achene."15Nga mafarisayo watiboka no panga njama ya kummoywa Yesu mu'makowe gake mwene.16Nga pabatumite anapunzi gabe pamope ni Maherode.Na batikummakiya Yesu,"Mwalimu twatangite wenga wa mundu wa kweli,no panga pundisha ga apala Nnongo,kwa kweli utangite kwaa mawazo ga mundu ywenge na ubonekana kwa kwayogopa bandu.17Kwa eyo utubakiye uwasa kele? Je,ifaike kisalia lepa kodi kwa Kaisari au ifaike kwaa?18Yesu atangite ubaya wabe,kabaya,"Mwanja namani mwanigeya,mwe mwa'anafiki?19Munilage mabanje yamutumya lepa kodi." Ngabannetya dinari.20Yesu kalaluya,kuminyo na lina lee lya nyai?"21Kaban'yangwa,"Ga Kaisari." Nga Yesu kaabakiya,"Mumpei Kaisari ilebe ya ibile yake na ga Nnongo mumpei Nnongo."22Pabayowine nyoo batisangala,mwisho batikuneka no yenda kachabe.23Lisoba limo baadhi ya Mafarisayo baisi kwa Yesu,balo bababaya ntopo yoka mu kiwo.Ngabannaluya,24kabakoya,"Mwalimu,Musa abayite mana itei mundu awile bila papa mwana,Nunawe amukiye nwawa yo apate mwana oywo nkowe.25Babile alongo saba,wa kwanza atikobeka na mwiso atiwaa bila beleka mwana.Nganekya nunawe yolo nwawa.26Ni yolo nunawe ni ywembe atiwaa nembe apangite nyonyonyo na kae yolo wa itatu,yabile nyonyo mpaka yolo wa saba.27Baada yo panga nyo bote yolo mwana nembe atiwaa.28Wakati wa yoka aywo nwawa alowa panga wa nyai kati ya alongo balo saba?kwa mwanja bote batikunkobeka."29Lakini Yesu atikwayangwa ni kwakokeya,"Mwenda kosea,kwa mwanja mutangite kwaa maandiko wala ngupu ya Nnongo.30Kwa mwanja wakati wa yoka,bandu bakobeka kwaa wala kobekwa. Ila bandu baba kati malaika ba kumaunde.31Lakini husu kuyoka kwa bandu munawai kwaa soma chelo cha longei kachinu,kabaya,32Nenga na Nnongo wa Ibrahimu,Nnongo ea Isaka,Nnongo wa Yakobo?Nnongo nga Nnongo kwaa wa bandu bawile,Ila Nnongo wa akoto."33Wakati kipenga pabayowine agoo,batisangala mapundisho gake.34Lakini Mafarisayo pabayowine panga Yesu atikwatuliza masadukayo batiikusanya bene kwa bene.35Yumo,abi mwana saliya,analwiye liswali kwa kumgeya.36"Mwalimu,amri yaako yaibi ngolo kuliko yoti yaibi musaliya?"37Yesu kanyangwa,"Lazima umpende umpende Ngwana kwa mwoyo wako woti,kwa roho yako yoti ni kwa malango gako goti.38Aye nga amri ngolo ya kwanza.39Ni inainele ilandana na yoyoyo,lazima kumpenda jirani bako kati waipendi wa mwene.40Saliya yoti na manabii bayemi mu amri yee ibele.41Na mafarisayo babile bado papalo palo pabakusanyike pamope,Yesu alalwiye liswali.42Kabaya,"Je! mwawaza kele husu Kristo? ywembe mwana wa nyai? na bembe ngabayangwa,"Mwana wa Daudi."43Yesu kayangwa," kwa namna yaako Daudi kwa mwoyo ankema Ngwana,kabaya44Ngwana atikumakiya Ngwana wango,"Tama kuluboko lwako lwa mmalyo,mpaka panalowa kwapanga adui bako babekelwe pae ya magolo gako?"45Mana itei Daudi ankema Kristo "Nngwana",kwa kitiwi alowa baa mwana wake?"46Ntopo ywawezike yangwa,likowe kae na ntopo ywa thubutu kunaluya kae liswali buka lisoba lyoo ni yendelya.

Chapter 23

1Baadae alongei ni kipenga sa bandu na anapunzi bake,kabaya,2Aandishi na Mafarisayo batami kiteo sa Musa.3Kwa eyo chochote cha wakipanga,mupange kono kamwachunguza.Lakini kana mujingi mumatendo gabe,mana bembe watabwa na makowe gananchima na bembe bapanga kwaa.45Kweli,bembe bataba igombo mikulu nayo tapa kwipotwa,na kwa tweka bandu mmapamba gabe.Lakini bene baweza kwaa egeya lukonji kwipotwa. Gabapanga goti,bagabanga linga babone bandu.Kwa mwanja bembe bapanwa masanduku gabe no yongeya ukolo wa mapindo ga ngobo yabe.6Bembe pena tama sehemu ya kifahari pashughuli na paitengo ga heshima kati ya Musinagogi,7Na panga habari kwa heshima makowe gakusoko,na kemelwa "Walimu" na bandu.8Lakini mwanga mulakilwa kwa kemelwa 'Mwalimu",kwa mwanja babile nakwe mwalimu yumo,na mwenga mwabile mwalongo.9Kana mube mundu ywoywote pano padunia kuwa tate binu,kwa kuwa mubi ni Tate yumo,ywabile kumaunde.10Wala kana mwakemelwe 'Mwalimu',kwa kuwa mubi ni Mwalimu yumo,ywaa ni Kristo.11Ila ywabi nkolo kati yinu alowa baa mtumishi winu.12Kila ywa itondobeya alowa uluyilwa.Na ywoywote ywalowa kwiuluya alowa tondobelwa.13Ila ole winu waandishi na Mafarisayo,mwanafiki! mwayigalya bandu utawala wa kumaunde.Mwenga muweza kwaa jingya,na hamwaruhusu kwaa babapala jingya bayingi.14(Uzingatie:mstari ba 14 ubonekana kwaa mukitab bora cha samani.Baadhi ya itabu iyongeya mistari go baada ya mstari wa 12. mstari wa 14, Ole winu aandishi na Mafarisayo mwaanafiki mana mwamila babawelikwe na akii niasengo babe)15Ole winu aandishi na Mafarisayo mwanafiki!muloka kwiye ya bahari na ika kumpanga mundu yumo aamini galo gamapundisho,napapanga kati mwenga,mupanga mara ibele mwana wa mwoto ni kati mwabene mwamubile.16Ole winu iongozi ipofu,mwenga mwa mubaya,ywoywote ywalapa kwa hekalu kilebe kwaa.Lakini ywa alapa dhahabu ya kulihekalu,atabilwe ni kiapo sake.17Mwa bandu ipofu apumbafu,chako kikulo kuliko chenge,dhahabu au hekalu ambalo latiweka wakfu dhahabu kwa Nnongo?18Na ywoywote ywa lapa kwa madhabahu,kilebe kwaa ila ywalapa kwa sadaka yaibile kunani yake,alabilwe na kilapo chake.19Mwenga mwabandu ipofu,chhako kikolo chaiweza wekelwa wakfu sadaka yaipiyilwa kwa Nnongo?20Kwa eyo,ywembe ywalapa kwa madhabahu alapa kwa yoo na kwailebe yote yaibile kunani yake.21Na ywembe ywalapa kwa hekalu,alapa kwa ywo ywatama kati yake.22Ni ywembe ywalapa kwa kumaunde,alapa kwa iteo ya kipwalume cha Nnongo na kwa ywembe ywa tama kati yake.23Ole winu aandishi ni mafarisayo,mwaanafiki!Kwa mwanja mulepa zaka kwa bizali,mnaanaa ni likolo,lakini mgaleka makowe makolo ga saliya-haki,rehema na imani.Lakini aga mupalikwaa mugapange,na kugaleka kwaa genge bila kugapanga.24Mwa iongozi ipofu,mwenga mwamulopwa ilulu njenenjene lakini mumila ngamia.25Ole winu,aandishi na mafarisayo,mwanafiki,kwa mwanja mngolwa panga ya kikombe na panja ya kyani,lakini nkati mutweli dhuluma na bakwa na kiasi.26Mwenga mwa mafarisayo mwange minyo,mugolwe wete nkati ya kikombe na nkati ya kyani,lenga na panja nembe pabe pasafi.27Ole winu,aandishi ni mafarisayo,mwanafikib,kwa mwanja mulandana na makabwi gagabapakiye chokaa,nagembe kwa panja kagamelemetya,lakini yupa yake yeni yene sambi na njapu.28Nyo nyonyo,ni mwenga kwa panja mwabonekine mwabene haki nnongi ya banu,lakini nkati mutweli unafiki ni udhalimu.29Ole winu,aandishi ni mafarisayo,mwanafiki!kwa mwanja muchenga makaburi ya manabii na kugapamba makaburi ga bene haki.30Mwenga mubaya,mana tukata tama wakati wa haki ni tate bitu,tulwe kotoka shiriki pamope nabo pengana damu ya kimanabii.31Kwa eyo mwibaya mwabene panga mwenga mwabana ba abo bababulinge kimanabii.32Kai mwenga mukamilisha tweleya sehemu yostahili sambi sa tate binu.33Mwenga mwaking,ambo,mwabana ba abaya kwandela gani mulowa kosana ni Jehanamu?34Kwa eyo,mulolekeye,nenda kwatuma kachinu manabii bene hekima,na aandishi.Benge mwalowa kuwabulaga ni kwa nyonga,ni benge mwalowa kuwakombwa nkati ya Masinagogi ginu ni kwa bene boka nnema go mpaka nnema go. wenge.35Mwisho wake yalowa pilya kachinu mwai yote ya bene haki yaipenganike mu dunia,boka mwai ya Habili mwene haki mpaka mwai ya Zakaria mwana wa Barakiya,ywa mumulige kati ya patakatifu ni madhabahu.36Kweli,nenda kuwamakiya,makowe aga gote galowa peta kibeleko chelo.37Yerusalemu,Yerusalemu,wenga wawabulaga manabii ni kwokombwa maliwe balo babatumilwe kachako!Mara ilenga ni kumbite bana bako! pamope kati ngoko mwayubatya bana bake nkati ya mapapayo gake,lakini uyeketi kwaa!38Lola!nyumba yako igali ni ukeba.39Ni nenga nenda kubakiya,buka saa yeno no yendelya wambona kwaa,mpaka pawalowa baya,Abarikilwe ywembe ywaicha kwa lina lya Ngwana."

Chapter 24

1Yesu atiboka muhekalu kayenda kachake.Anapunzi bake kabayendelya ni kunangwa majumba ga hekalu.2Lakini atikwayangwa ni kuabakiya,"Je! mugabona kwaa makowe gote?kweli nenda kuwamakiya,ntopo liwe lyalyalowa igala lingelekine na lenge lyalyo kotoka bomoyelwa."3Na paatami pa kitombe cha mizeituni,anapunzi bake batekunyendelya ku faragha no baya,"Utubakiye,makowe gagapitya pakibawi?KInamani chachapanga dalili ya buya kwako na mwisho wa dunia.?4Yesu kayangwa ni kubaya,"Mube mwatulivu panga kana aiche mundu kumwobeya.5Kwa kuwa baingi balowa icha kwa lina lyango.Balowa baya nenga na Kristo,nabalowa kwa obeya banyansima.6Mwalowa yowa ngonda na habari ya ngondo.Mulinge kana mube ni masaka.kwa kuwa makowe aga galowa petya,lakini mwisho ubile bado.7Kwa kuwa litaifa lyalowa kombwana ni lyenge,na pwalume hayo ayumana ni upwalume.Paba ni njala na matetemeko ga nnema muma'eneo mbalembale.8Lakini makowe ago gote nga mwanzo wa uchungu wo beleka.9Nga walowa kwapotwa kwaajii yo kwatesa ni kwabulaga.Mwalowa chukilwa ni mataifa gote kwa sababu ya lina lyango.10Ni banansima balowa kobala na salitiana na chukyana bene kwa bene.11Manabii banansima baubocho baicha ni kuabocholiya baingi.12Kwa mwanza ubaya waba wananchima,pendana kwa bandu kwopola.13Lakini ywapumiia mpaka mwisho alowa okoka.14Yeno Injili ya upwalume yalowa hubiriwa mu kilambo choti panga uushahidi kwa mataifa gote,Hapo nga ulo mwisho wa icha.15Kwa eyo pamwaubweni ubou wouharibifu,lyalabayitwe ni nabii Danieli liyemi pandu patakatifu[ywosoma atange],16Nga balo babile Yuda bayende mu'itombe.17Nga ywabile nnani ya nyumba auluke kwaa pae kutola kilebe chochote buka nkati ya nyumba.18Nga ywabile kung'unda kana abuyangane kuisa tola ngobo yake.19Lakini naasikitikya bene bana na babayongea wakati woo.20Mulobe butuka kwinu kana kube wakati wa mbepo,wala lisoba lya sabato.21Kwasababu kwabaa dhiki ngolo,ayo inapilya kwa buka umbilwa dunia mpaka saayeno na wala yapitya kwa kae.22Ikapangage machoba gakakotoka pungoyelwa,ntopo mundu ywapele okoka.Lakini kwa mwanja atente,masoba go galowa pongoyelwa.23Kae mana itei mundu ywoywoti alowa kumakiya 'lola,Kristo abi pa!au 'Kristo abi kulo,kana mwaamini makowe go.24Kwa sababu Makristo ga ubocho ni manabii ga ubocho walowa icha na kulaya ishara ngolo na maajabu,kwa kusudi lya kwaobeya,yawezekana na hata kwa babachaulilwe.25Mulole,nitikwatahazarisha kabla makowe go pitya.26Kwa eyo,mana bammakiya,"Kristo abikupongote,kana mwayende kwo kupongote.au lolekeya,abile nkati ya nyumba,kana mwamini ago.27Kati njai paimulika kebuka mashariki no mulika mpaka magharibi,ngayopanga isa kwa mwana wa Adamu.28Popote ubile mzoga,apo ngaba twelwana tai.29Lakini baada ya dhiki ngolo ya lisoba lyo,lisoba lya banalubendo,mwei wabakwa na bweya wake,ndondwa yalowa tomboka buka kunani na ngupu ya kumaunde yalowa tikiswa.30Nga ishara ya Mwana wa Adamu yalowa bonekana kumaunde,na makabila yoti ya dunia yalowa lombola.Balowa kunoma mwana wa Adamu kaicha mumaunde ya kunani kwa ngupu ya utukufu nkolo.31Alowa kwatuma malaika bake kwa lilobe likolo lya tarumbeta,nabembe balowa kwa kubya pamope ateule bake buka ipande ncheche ya kilambo,buka kumwisho wa kilambo mpaka mwisho.32Mwiyanganee lisomo buka munkongo mtini.Pamwibona ndambe keipuka kagabita makapi,mutangite panga mpenja wenda icha.33Na yo kai,pamwagabona makowe gote mpalikwa tanga panga aegelile,karibu abi paniango.34Kweli nenda kuwamakiya,mmelekwogo ubeta kwaa,hata makowe ga ngote galowa pitya.35Mbingu ni nnema walowa peta,lakini maneno yango yapeta kwaa kamwe.36Lakini husu lisoba lyoo ni saa ntopo mundu atangite hata malaika ba kumaunde,wala mwana ila Tate kichake.37Kati mwayabile wakati wa Nuhu,nga mwaba wakati wa buya mwana wa Adamu.38Kwa mwanja masoba ago kabla ya gharika bandu babile kabalyaa no nyaa,kaba kobekana konda mpaka lisoba lelo lyajingii Nuhu musafina,39na batangite kwaa kilebe chochote mpaka garika paisile na kwakumba bote nga mwayaba icha kwa mwana wa Adamu.40Nga bandunabele baba kung'unda-yumo alowa tolelwa ni ywenge kalekelwa.41Anwawa abele balowa bakusangi pamope yumo atolelwa ni ywenge kalekwa.42Kwa eyo, mube mminyo kwa mwanja mutangite kwaa lisoba gani lwabuya Ngwana witu.43Lakini mutangite panga,ipangite mwene nyumba akatanga saa ilenga mwii apala icha,apelekeleka na alowe yeketya kwa nyumba yake bamomwe.44Kwa eyo,mupalikwa ba tayari,kwo panga mwana wa Adamu alowa isa kwa masaa ga mukotwike tanga.45Tubwe nyai ywabii mwaminifu,mmanda mwene lunda,ywapeyilwe madaraka na Ngwana kwa babile munyumba yake,linga apei chakulya kwa muda wofaika?46Atibarikiwa mmanda ywoo,aywo Ngwana wake alowa kukolya kapanga nyoo papala buya.47Kweli nenda kuwamakiya Ngwana na alowa kum'beka kunani ya kila kilebe cha kibii chake.48Lakini mana itei mmanda mmaya kabaya pamwoyo wake,'Ngwana wango atiselewa.49Nga tubwa kwakombwa atumishi bake benge,na kalya na kalobya wembe,50Ngwana wake mmanda ywoo palowa isha lisoba lyakotwike tanga,na saa yakotwike tanga.51Ngwana wake alowa kunketani ipande ibele ni kummeka nafasi yimo na anafiki na kwaba na kilelo no taunya mino.

Chapter 25

1Nga upwalume wa kumaunde ulandine ni aija komi babapotwi taa yabe no boka yenda kupokya ngwana arusi.2Atano nkati yane babile apumbafu ni atano benge babi bene lunda.3Balo ainja apumbafu bapotwi taa yabe,bapotwi kwaa mauta.4Bali balo atano aelevu bapotwi taa ni mauta.5Tubwe wakati ngwana arusi pacheliye icha,bote lwatweti lungono no gonjanga.6Lakini kilo cha kungoko kwabi na ndoti,linga,ngwana arusi,mupangite panja mukampoki'.7Nga abo bainja bote bayumwike no washa taa yabe.8Balo apumbafu baabakiye balo bene lunda,Mutupongoli mauta ginu mwanja taa yitu yenda imika'.9Lakini balo bene lunda batikwayangwa na kwabakiya,'Ngatulengani twa bene ilabu yende dukani mukapeme kiasi kwaajili yinu.10Wakati kabayenda pema,ngwana arusi kaicha,na bote babile tayari bayei nakwe muukumbi wa sherehe ya arusi,na nianga watiyigalwa.11Baadae balo ainja wenge pia kababuyangana na kababaya,'Ngwana,ngwana,utuyogoli.'12Lakini atikwayangwa ni kuwabakiya,'kweli nenda kwamakiya,nenga niatangite kwaa mwenga.'13Kwa eyo mulinge,mana mutangite kwaa lisoba au saa.14Kwa kuwa kati mundu ywa yei nema wa kutalu.Akemite atumwa bake ni kwapeya utajiri wake.15Yumo wabe ampei talanta tano,ywenge ampei talanta ibele,ni yolo ywenge ampei talanta yimo.Kla mundu apeyilwe lengana na uwezo wake,na yolo tajiri atiboka mwanja wake.16Mapema yolo apeyilwe talanta tano ayei kwizungusha,no kwizalisha talanta zenge tano.17Nyonyonyo yolo apeyilwe talanta ibele,atizalisha zenge ibele.18Lakini yolo mmanda apeyilwe talanta yimo,ayei kachake,ayei kwiebya lembwa na kwikulya ela ya ngwana wake.19Na baada ya masoba peta,ngwana wa amanda abo atibuya nabalanga hesabu nabo.20Yolo mmanda ywapeyilwe talanta tano kaisa ni kumpeya talanta zenge tano,kabaya,'Ngwana,unipeile talanta tano.Linga,nipatike faida yenge tano.'21Ngwana wake atikummakiya,'Sapi sana,wa mmanda wananoga na uaminike!ubile na uaminifu kwa ilebe njene.Nilowa kukupeya utawala kwa ilebe yanansima.Ujingii mupuraha ya Ngwana wako.'22Mmanda ywa apoki talanta ibele kaisa ni kubaya,'Ngwana,unipeyile talanta ibele,linga nipatike faida ya talanta zenge ibele.23Ngwana wake kammakiya,'Hongera,mmanda unoyite ni mwaminifu!Ubile mwaminifu kwa ilebe njene.Nipala kukupeya madaraka kunani ya ilebe yote.Jingya mupuraha ya ngwana wako.'24Baadae yolo mmanda ywapoki talanta yimo nembe kaisa no baya,'Ngwana,nikutangite panga wenga wa mundu wa nkale,uuna pange panda.25Nenga natiyogopa,natiyenda kasango no iya talanta yako pae.Linga,ubile nayo pano yelo yaibile yako.'26Lakini ngwana wake kayangwa no baya,'wenga,wa mmanda muou ni nzembe,watangite panga niuna pandu panikotwike panda no una pange lema.27Bola ngabeka talanta yango kwa bandu ba benki,ni wakati wa kubuya kwango mbaitepokya talanta yango pamope ni faida.28Tubwe mumpokonye ayo talanta ni mumpei yolo mundu ywabile na talanta komi.29Kila mundu ywabile nacho,alowa yongelekwa hata kwotweleya muno.Lakini ywange ba nacho alowa pokonyolwa.30Muntaikwe panja palubendo aywo mtumwa ywange faika,nakwo kwabana kilelo no sagamino.31Wakati mwana wa Adamu paisa mu'utukufu wake na malaika bote pamope na bembe,ngatama pakitengo chake cha utukufu.32Mataifa gote balowa kusanyilwa nnonge yake,najwembe alowa kwabawa bandu,kati mchungaji mwabawa bwii na ngondolo.33Alowa kwabeka ngondolo luboko lwake lwakumalyo,ila mwii alowa kwabeka luboko lwa kukeya.34Alapu mpwalume alowa kwabakiya balo bababile luboko lwake lwakumalyo,'Mwise,mwamubakilwe na Tate bangu ba kumaunde.35Kwa mwanja nabile ni njala mwanipei chakulya,nabi na ng'eni mwatikunkaribisha;36Nabi na bula na mwambei ngobo;nabile nangonjwa mwatinitunza.Nabile natabilwe ni munilekite.'37Nga bene haki kabannyangwa ni kummakiya,'Ngwana,lisomangani lyatubweni wi njala,na kukupeya chakulya?au ubi na nyota tukupei mase?38Na lisoba ngani tukubweni wiwang'eni,na twatikukaribisha?Au ubi na bula tukupei ngobo?39Na lisoba gani twakubweni watamwe,au utabilwe,twaisi kukulola.40Na mpwalume alowa kwayangwa na kwabakiya,'Kweli nenda kuamakiya,cha mupangite pano kwa yumo wa nongo bango achunu,mwanipangii nenga.'41Nga alowa kwabakiya balo bababile luboko lwake lwakunkeya,'Mubokange kachango,mwamulanilwe,muyende kumwoto wange yomoka wautayarishwe kwaajili ya nchela na malaika bake.42Kwa mwanja nabi na njala mwambei kwa chakulya;nabi na nyota mwabei kwa mache gonywa.43Nabi na ng'eni mwangalibishwe kwaa;nabi na bula mwambei kwaa ngobo,nabi naatamwe na natitabilwa,lakini mwaisi kwa kunilola!44Nga nabo nembe balowa kun'yangwa na kumakiya,'Ngwana lisoba gani tukubweni ubile na njala au ubile na nyota au wang'eni,au ubile bula au ubi waatamwe,au utabilwe,na tukuhudumiye kwaa?45Mwisho alowa kwayangwa na kwabakiya,kweli nenda kumakiya,chelo chamukotwike kwapangya jumo ywa balo bana,mwambaki kwa nenga.46Aba balowa yenda katika adhabu yangeyomoka ila bene haki katika uzima wange yomoka.

Chapter 26

1Wakati Yesu ayomwi longela malongelo goti,abakiye anapunzi bake,2"Mutangite baada ya masoba gabele kwalowa baa na lisoba lya pasaka,na mwana wa Adamu apiyilwa linga bakongele."3Baada ya bakuu ba makuhani ni apindo ba bandu bakwembanike pamope mu'ukumbi wa kuhani nkolo,ywakemelwage Kayafa.4Kwa pamope bapangite mpango wa kumoywa Yesu kwa siri na kumulaga.5Mana batibaya,kana ipangike lisoba lya sikukuu,yakana yoka puyo kwa baadhi ya bandu."6Wakati Yesu paabile Bethania mu'nyumba ya Simoni ywabile nkoma,7pagoloki pameza,nnwawa yumo aisi kachake abile apotwi kikoba chakibile na mauta ga garama ngolo,aijitii mu mutwe wake.8Lakini anapunzi bake bapakibweni kitendo choo,batichukya muno no baya,mwanja namani upangite nyoo.9Aga tulowe weza pemeya kwa kiasi kikolo na kwapeya maskini."10Lakini Yesu ayomwile tanga lee,ngababakiya,"Mwanza na matusuluya nnwawa yoo? kwa kuwa apangite kilebe kinanoga kasango.11Maskini mubile nabo kila lisoba,lakini mutama kwaa na nenga kila lisoba.12Kwa mwanza panijili maula payega yango,apangite nyo kwa mwanza ya kunisika kwango.13Kweli nenda kwamakiya,popote payahubiliwa injili pakilambo chote,kitendo cha kipangite ayo nnwawa,chalowa pangilwa kwa mwaya kombokya."14Nga yumo nkati ya balo komi ni ibele,ywakemelwa Yuda Iskariote,ayei kwa apindo ba makuhani,15no baya,"Mwalowa mbeya namani mana ninangile?" Ngaba mpemwa Yuda ipande thelathini ya mbanje.16Buka muda wo apalange nafasi ya kwalangya.17Hata lisoba lya kwanza lya mikate yange lola,anapunzi banyendeli Yesu na kumakiya,"Kwaako kupala tukutayarishie ulye chakulya cha Pasaka?"18Ngabakiya,"Muyende mjini kwa mundu fulani na mumakiye,mwalimu abaya,"Muda wango uyomwike.Nicha yomolya pasaka pamope ni anapunzi bango munyumba yako.""19Anapunzi gabapanga kati Yesu mwalangile,batayarishe chakulya cha Pasaka.20Pasaka iikite kitamunyo,atami lya chakulya pamope na anapunzi bake balo komi ni ibele.21Pabile kabalya chakulya,atibaya,"Kweli nenda kwabakiya panga pakatikati yinu yumo apala kunisaliti.22Batihuzunika muno,na kila yumo ande kunaluya,"Nenga buli kwa, Ngwana?"23Kayangwa,aywo ywasanja pamope na nenga mubakuri ngalowa kunisaliti.24Mwana wa Adamu endabuka,kati mwaiandikilwe.Ila ole wake mundu ywasaliti mwana wa Adamu!Yanogite bora mundu ywo akakotoka belekwa."25Yuda ywapala kusaliti atibaya,"Je,nenga mwalimu?" Yesu kammakiya,"Ngawenga wolongela."26Pababile kaba lya chakulya,Yesu autweli nkate,atikubariki,na metwana.Apei anapunzi bake no baya,"Mutole,mulye.Aye yega yango."27Ngatola kikombe no shukuru,ngapeya no baya,Munye mwabote mukikombe chee.28Kwa mwanja aye maiyango yo lagano kwango,yaipenganika kwa sababu banansima kwa kwasamiya sambi.29Lakini nenda kuamakiya,nanywali kae matunda ya zabibu go,ata lisoba lelo lyana lowanywa pamope namwee ku'utawala wa Tate bango."30Payomwile yemba mwambo,batiboka yenda kukitombe cha mizeituni.31Boka po Yesu atikwabakiya,"Kilo cheno mwabote walowa kwikobala kwa mwanja nenge,kwasababu itiandikilwa,Nalowa kukombwa mchungaji na ngondolo bakikundi basambalalika.32Lakini baada yo yoka kwango,nalowa longolya yenda Galilaya."33Lakini Petro atikummakiya,"Hata mana itei bote bakukani kwa mwanja ya makowe gagalowa kupata,Nenga nikukana kwaa.34Yesu kannyangwa,"Kweli nenda kuabakiya,kilo cheno ngoko nanome anabeka kwaa,alowa kunikana mara itatu."35Petro ngamakiya,hata mana itei waa na wenga,nikukana kwaa."Na anapunzi bake benge bote babaite nyonyonyo.36Baadae Yesu ayei nabo pandu papakemelwa.Gethsemane atikwabakiya anapunzi bake,"Mutame paa wakati paniyenda loba apo."37Apotwi Petro na bana abele ba Zebedayo ngatumbwa huzunika na sikitika.38Boka po atikwabakiya,"Roho yango yenda minya muno,hata kiasi cho waa.Mwiigale papamukeshe loba nanee."39Ayei nnonge pachene,kalola pae wa kukama,no loba,Tate bango,mana kewezekana,kikombe sekinipele,kana ipange kati mwanipala nenga,ila kati mwamupata mwee."40Ngayendeya anapunzi kakolya bangonjike lugono,ngamakiya Petro,mwanja namani ukotwike keleka pamope na nee kwa lisaa limo?41Mukeleke mulobe linga kana uyingii mumajaribu.Roho ibile radhi bai,lakini yega ibii zaipu."42Atiboka kae mara yene ibele yoloba,"Tate bango,mana itei likowe lee ngwesa kwaa kulikwepa na lazima nikinyweli kikombe chee,mwamupendi mwenga itimii,"43Kaabuya kae aisi kwakolya bagonjike lugono,mana minyo gabe gabi matopau.44Ngabakiya kae kaboka ngayengda loba mara yenge itatu kabaya makowe gagalo.45Baadae Yesu ayendeli anapunzi bake nakwabakiya,"Bado mugonjike na pomolya?Mulinge saa iegelile,mwana wa Adamu endasa litiwa mmokoya bene sambi.46Muyumuke tuboke.Mulinge yolo ywapala kunisaliti aegelite."47Wakati abibalo kalongela,Yuda yumo kati ya balo komi ni ibele,atiisa.kipenga sa bandu chatiisa nabo,kaliboka kwa apindo ba makuhani na apindo ba bandu.Baisi na mapanga na ndolonga.48Na mundu ywakusudie Yesu ampei ishara,atibaya,yoloywa nannoniya ngaywo.Mwamoywe."49Mra ngaisa kwa Yesu no baya,"Salamu,mwalimu!"Nakunnoniya.50Yesu ngammakiya,"Webwiga lyango,Ulipange lelo lya likuletike,"Ngabaisa kumoywa Yesu na maboko gabe.51Lola,mundu yumo ywabile pamope ni Yesu,ngasolomwa kyembe na kumkombwa mmanda wa ntumwa nkolo na kukata likutu lyake.52Nga Yesu kaamakiya,"kelebuya lipanga lyako mulupata lwake.Kwa mwanza bote babatumya lipanga balowa polota kwa lipanga.53Muwasa panga ngwesa kwaa kwakema Tate bango,naywembe alowezekunilumya majeshi zaidi ya komi ni ibele ba malaika?54Lakini kwa kitiwi gagaandikilwe gaweza timya,aga ngagapalikwa gapiti?"55Wakati woo Yesu kakikoya chelo kipenga sa bandu,"Mbona mwisi na mapanga na mandolonga kuniboywa kati na mwii? Kila lisoba natami muhekalu kanipundisa,mwaniboywi kwaa!56Lakini aga gote gapangike lenga maandiko ya manabii gatimii." Nga anapunzi bake kabanneka ni kabatila.57Balo babamoywile Yesu bampeike kwaa Kayfa,kuhani nkolo,pandu pabakusanyike aandishi na apindo babile bakusanyilwe pamope.58Lakini Petro atikukengama msongo kwakutalu mpaka mukumbi wa kuhani nkolo.Ajingii munyumba notama pamope na alinzi akibone chakilowa pangila.59Bai apindo amakuhani na baraza lyote babile kabapala ushaidi wa ubocho kwa Yesu,lenga bate kumulaga.60Ijapo bapitike mashahidi banansima,lakini bapatike kwa sababu.Ila baadae mashaidi abele bati kwipiya nnonge61no baya,"Mundu yo atibaya "Ngwesa kulibomwana hekalu lya Nnongo na kuchenga kwa masoba gatatu."62Kuhani nkolo kayema ni kunaluya,"Huweza kwaa yangwa?Hababakushitakya namani wenga?"63Lakini Yesu atami liki.Kuhani kulo ngamakiya,"Kati Nnongo mwabile,nenda kulasimisha utubakiye,panga wenga wa Kristo,wa mwana wa Nnongo."64Yesu kayangwa,"Wenga wa mwene ubaite likowe lyo.Lakini enakubakiya,boka sayeno no yendelya wamona mwana wa Adamu atami kuluboko lwa mmalyo lwene ngupu,na kaida mu maunde ga kunani."65Nga kuhani nkolo kalendwana ngobo yake no baya,Atikupuru!Je,tupala kae ushahidi wakele?Linge,tayari muyowine kakufuru.66Je!muwaza namani?Ngabayangwa no baya."Ipalikwa awee."67Ngaba mwuniya mata kuminya na kukombwa makofi kwa maboko gabe,68no baya,ututabilie wenga wa Kristo.Naiywa kukombwile?"69Wakati wo Petro atami panja kuhukumbi,amanda alwawa batikunnyendelya no baya,"Wenga wabi pamope ni Yesu wa Galilaya.70Lakini atikana nnonge yabote,ngabaya nee nitangite kwaa chaakibaya."71Payei pannango,mmanda ywenge nwawa atikumona na kwabakiya bababile apo,'Mundu yoo nembe abile pamope ni Yesu wa Nazareti.72Ngankana kae kwa kulapa,"Nenga nintangite kwaa mundu yolo."73Muda mwipi baadae,balobabayemi karibu,batiyenda yolongela ni Petro,kwa kweli wenga wipamope nakwe,kwa mana hata longela kwako kwenda yowanika.74Nga tumbwa lapangwa no lapa,'Nenga nitangite kwa mundu yoo,"Mara ngoko kabeka.75Petro kakombokya makowe gamakiye Yesu.Pai panga kabla ngoko anabeka kwaa walowa nikana mara itatu.Ngapita panja kono kalela.

Chapter 27

1Pabaikite kindae,akolo bote ba Makuhani ni apindo ba bandu babile ni njama kwaajili ya Yesu linga bamulage.2Batikuntaba,batikunongoya,na kumwikiya kwa liwali Pirato.3Boka po wakati Yuda,ywabile atikunsaliti,amweni panga Yesu bayomwile kumwukumu,atijuta no kelebuya ipande thelathini ya mbanje kwa akolo ba makuhani na apindo,4no baya,"Nipangite sambi kwa kwisaliti mwai yange makosa."Ngaban'yangwa,"Twena ituhusu namani?ugalinge ago wa mwene."5Boka po kaitakulya pae yelo ipande thelathini ya mbanje muhekalu,kabuka kachake kwikongela mwene.6Nkolo wa Makuhani atikuitola yelo ipande thelathini ya mbanje no baya,"Halali kwaa kwibeka mbanje yeno mu'hazina,mana yabile garama ya mwai."7Batikujadilyana kwa pamope batikwitola yelo ipande thelathini ya mbanje batumi kupema mgunda wosikiya ageni.8Kwasababu yelo mgunda woo walowa kemelwa,""Mgunda wa mwai" mpaka leno.9Linga lelo likowe lyaalongei nabii Yeremia latimii,kabaya,"Batwelile ipande thelathini ya mbanje,garama yaipangilwe ni bandu ba Israel kwaajili yake,10ni baatumi kwa mgunda wa mfinyanzi,kati Ngwana mwaanibakiye."11Nga Yesu ban'yemike nnonge ya liwali,na liwali atikunaluya,"Wenga wa mpwalume wa Ayahudi?" Yesu kayangwa,"Wenga wabaya nyoo."12Lakini pabansitaki akolo ba Makuhanini apindo,ayangwi kwaa kilebe chochote.13Boka po Pilato kammakiya,"Uyowine kwaa masitaka goti kunani yako?14Lakini anyangwi kwaa hata likowe limo,liwali atisangala muno.15Yabile mu'sikukuu kati yabile desturi ya liwali kunyogolya mtabilwe yumo ywabachalwa no kipenga sa bandu.16Muda woo abile mtabilwa sugu lina lyake Baraba.17Tubwe pabakwembine pamope,Pilato atikwalaluya,Nyai ywamupala ninyogoli kwa hiyali yinu?"Baraba au Yesu ywaikema Kristo.18Kwa mana atangite panga bammoywe kwa kunchukya.19Patami pakitego chake cha hukumu,nyumbowe atumite neno kabaya,"Kana upange likowe lyolyote kwa mundu ywange hatia.Mana nititeseka muno mundoto ya leno kwa mwanja ywembe."20Tumbwe akolo ba Makuhani ni apindo,batikwakingindwa bandu bannobe Baraba,na Yesu bamulage.21Liwali atikwalaluya,"Kati ya haba abele ywako nin'yogolii?"Ngababaya,"Baraba."22Pilato kaabakiya nipange kele kwa Yesu ywakemelwa Kristo?" Bote kabanyangwa,"Anyongelwe."23Ni ywembe kabaya,"mwanja namani,kosa gani lyaapangite?"Ngabatondobiye lilobe kabakemelya,"Anyongolwe."24Kwa eyo wakati Pilato paibweni aweza kwaa panga kikowe chochote,ila furugu yende tumba,atweti mache auluwi maboko gake noge yabe,no baya,"Nenga ntopo atiya kwa mundu yoo ywange likosa.Mugalinge gaa mwabene."25Bandu bote kababaya,"Mwai yake ibe kun ani yitu na bana bitu."26Boka po anyogoli Baraba kasabe,lakini akombwi ni mjeredi Yesu atikwapeya kwabe bayende kusulubilwa.27Ni askari ba liwali kabantola Yesu mpaka Praitorio na likundi lya maaskari bote batikusanyika.28Kabamwulike ngobo yake na kungwalika likanju lya rangi ngele.29Boka po ngabatengeneza lukamba lyene mimimwa ni kulibeka nnani ya ntwe wake,ni kubonikiya nai muluboko lyake lwa kumalyo.Bapigite magoti nnongi yake kaban'geya,kababaya,"Twenda kusalimu,Mpwalumea Ayahudi?"30Ngaba muniya mata,ngatola nainkabankombwa mutwe.31Muda kabayendelya kunkebei gaba mwula ngobo yake,nganongoya yenda kukongela.32Pabapitike panja,bamweni mundu yumo boka Krene lina lyake Simeoni,batikunlasimisha alongwane nabo lenga atweti nsalaba wake.33Pabaikite pandu papakemelwage Goligotha,mana yake,"semu yalipakala lya ntwe."34Kabampei siki yayengabanike ni nongo aywe.lakini paipayite nywele kwaa.35Muda kabansulubisha,bangine ngobo yake kwa kwipigya kura.36Na batitama ni kunnola.37Nnani ya ntwe wake paandikilwe gastakilwe kangasomeka,"Ayo nga Yesu,mpwalume Ayahudi."38Anyang'anyi abele batikwakongela pamope ni ywembe,yumo upande wa kumalyo ni ywembe wa kunkeya.39Balo bababile kabapeta palobende kaban'geya,kabatikisa mitwe gabe,40no baya, "Wenga wa upalange kulibomwana hekalu ni kulichenga kwa masoba gatatu,"Wilopwe wa mwene!Mana itei wa mwana wa Nnongo,uuluke pae uboke mu'nsalaba!"41Kati ya hali yeyelo akolo ba makuhani babile bakin'geya,pamope ni baandishi ni apindo,no baya,42Aokowile banansima,lakini aweza kwaa kwilopwa mwene.Jwembe mpwalume Ayahudi.Auluke pae boka munsalaba,nga twamwamini.43Atikuntumaini Nnongo,leka Nnongo anopwe nambi yambe mana kapala,kwa mwanja atibaya Nenga na mwana wa Nnongo."44Na balo anyang'anyi babauyongilwe pamope ni ywembe balongei makowe gakun'geya.45Buka saa sita kwabi ni lubendo nnema wote mpaka saa tisa.46Payaiikite saa tisa,Yesu kalela kwa lilobe likolo,"Eloi,Eloi,lama thabakithan?" mana yake Nnongo wango,Nnongo wango,mbona wenda nileka?"47Wakati woo baadhi yabe babile bayemi palo kababekaniya,kababaya,"Ankema Eliya."48Mara jimo yumo ywabe atibutuka yotola sifongo kwitweleya kinyo kikale,ngabaibeka nnani ya nkongo ni kumpeya anywe.49Nababaigalile kabakiya,"Muneke kichake,lulole panga Eliya apala isa kunopwa."50Boka po Yesu atilela kae kwalilobe likolo na awile.51Linga,pazia lya hekalu ngalipapwanike ipande ibele boka kunani mpaka pae.Ni nnema watilendema na miamba yatipapwanika ipande.52Makaburi ngayongoka,na yega ya atakatifu banansima babaginjike kabayoka buka mu kiwo.53Batipita mumakaburi baada ya kuyoka kwabe,kabayingii mu mji mpeletau,batibonekana na bandu banyansima.54Bai yolo akida ni balo bababile kabannola Yesu babweni lilendemo ni makowe goti yapangike palo,batiyogopa muno no baya,"Kweli ayo abile mwana wa Nnongo.'55Alwawa banansima babankengime Yesu boka Galilaya linga kumudumia babile palo kabanlolekeya boka kutalu.56Nkati yabe abile Mariamu magdarena,Mariamu mao bake Yakobo na Joseph,na mao bake Zebedayo.57Paikite kitamunyo,aichi mundu tajiri boka Arimathayo,lina lyake Yusufu,nembe kae ywabile mwanapunzi wa Yesu.58Anyendeli Pilato kunnoba bwega wa Yesu,Pilato atilagya apeyelwe.59Yusufu apeyilwe bwega ni aubilingile ni ngobo ya sufi inoyite,60Ayei kusika mulikaburi lya yambe lyake atikulichonga muliwe.Ngaimbiliya liwe likolo ngaliwekelya pannyango wa likaburi kaboka kachake.61Mariamu magdarena ni Mariamu yolo ywenge babile palo,watitama kabalolekeya kulo kulikaburi.62Lisoba lyenge lyabile lya maandalio,akolo ba makuhani na Mafarisayo batikwembana pamope kwa Pilato.63Kabammakiya,"Ngwana,tukomboki panga wakati yolo mmocho abile nkoti,atibaya,'Baada ya masoba ga tatu alowa yoka kae,'64Kwa eyo ulangi panga likaburi bakalilende libesalama mpaka masoba gatatu,Yalowa wezekana,anapunzi bake baweza kun'yiba no baya kwa bandu,atiyoka boka mu kiwo!no ubocho wa mwisho walowa mbaya kuliko wa kwanza.65Pilato kaayangwa,"Mutole alinzi.Muyende mkapange kati mwa muweza.66Ngabatiyenda no kulipanga likaburi panga salama liwe balikombwi muhuri na kubeka alinzi.

Chapter 28

1Paikite kitamunyo cha lisoba lya sabato,liumu lyabile liyomoka,kuyenda lisoba lya kwanza lya wiki,Mariamu magdalena,ni yolo Mariamu ywenge batiisa kulilolekeya likaburi.2Linga pabile ni lilendemo ngolo,kwa kuwa malaika ba Ngwana atiuluka ni kulimbilingiya lelo liwe,ni kulitamya.3Sura yake yatimelemetya kati umeme,ni ngobo gake gabile gai'uu kati theluji.4Balo alinzi kabayogopa muno no panga kati batiwaa.5Yolo malaika kaabakiya balo alwawa kabaya,"Kana muyogope kwa mana nitangite sa mukipala Yesu,ywasulubilwe.6Abile kwaa pano,ayokile kati mwaamakiye,Muiche mulole pandu agonjike.7Muyende upesi mukaabakiye anapunzi bake,'Ayokile boka mu kiwo,linga alongwiye Galilaya akwo ngamwalowa kumona.'Linga nenga niamakiye."8Balo alwawa boti baboite palo palikaburi upesi babile ni hofu ni puraha ngolo,ni kababutuka kwabakiya anapunzi bake.9Linga Yesu kakolyana nabo no baya,"Salamu."balo alwawa batiisa kunkamwa magolo gake,na kumwabudu.10Yesu kaabakiya,"Kana muyogope,muyende mukaabakiye alongo bango balongoli Galilaya.Akwo banibona.11Wakati balo alwawa babile kabayenda na baadhi ya alinzi bayei mjini no kuabakiya akolo ba Makuhani makowe goti gabile gapangike.12Na makuhani pababile bakwembine ni apindo na kulijadili likowe lee pamope na bembe,papiyite mbanje yanansima kwapeya balo alinzi,13no kwabakiya,kana mwabakiye bandu panga,anapunzi bake Yesu baisi kilo kujiba bwega wa Yesu wakati twenga tugonjike.'14Abali yee mana itei kwa liwali,twanga twenga twalowa nshawishi na kumoya mwenga mashaka goti."15Kwa eyo balo askari kabaipokya yelo mbanje na panga kati mwababakiywe.Habari yee yatitangazilwa muno kwa Ayahudi na baaminiya nyoo mpaka leno.16Lakini balo mitume komi ni jimo bayei Galilaya,palo pakitombe payomwi kwabakiya.17Na bembe pabamweni,batikumwabudu,ila baadhi yabe babile ni mashaka.18Yesu aisile kasabe kabakokeya no baya,"Nipeyilwe mamlaka goti ga kilambo na kumaunde.19Kwa eyo muyende mukabapange mataifa goti kuba anapunzi bango. mukaabatize kwa lina lya Tate,na lya mwana,na lya Roho mpeletau.20Muapundishe kugatii makowe goti ganibaamuru,Na linga,nenga nibile pamope ni mwenga masoba goti,mpaka mwisho wa dunia.